20 январь, 2019, 14:25 3444\nТеглар:Осиё Кубоги | Австралия | Ўзбекистон\n«Соккеруз» бош мураббийи Грэҳэм Арнолднинг ўйиндан олдинги гаплари\nОсиё Кубоги 1/8 финали доирасидаги Австралия-Ўзбекистон ўйини олдидан матбуот анжумани дастлаб «соккеруз» бош мураббийи Грэҳэм Арнолд ва ҳимоячи Азиз Беҳич иштирокида ўтди. Бу ҳақда kun.uz сайти хабар берди.\n- Мусобақадаги иштирокимиздан роҳат оляпмиз. Эртанги баҳсни ҳам интизорлик билан кутмоқдамиз. Сурия билан ўйиндан кейин 5 кун дам олдик, йигитлар руҳан жуда ҳам тетик ҳолатда. Баҳсда жуда яхши ўйин кўрсатиб, ғалаба қозониш истагидамиз, – дея дастлабки фикрлари билан ўртоқлашди Грэҳэм Арнолд.\n- Биз нимчорак финалда турибмиз. Кейинги босқичга чиқиш масаласини ҳал қилишимиз зарур. Бунинг учун ҳам руҳан, ҳам жисмонан тетик ҳолатдамиз. Мусобақа бошидан буён биз учун жуда қизиқарли ўтяпти.\nЖамоа қайси жиҳатдан ўсишга эришиши керак, деб ҳисоблайман? Йигитлар совуққонлик билан ўйнашни ўрганишлари зарур. Сурия билан ўйинда аслида каттароқ ҳисобда ғалаба қозонишимиз зарур эди. Ўйин охиригача учта жуда зўр имкониятдан фойдалана олмадик. Керакли вақтда ва керакли жойда совуққонлик билан йўл тута билиш керак. Бу лавозимга келганимга 4 ойдан ошди, 7та ўйин ўтказдик. Жамоа бу ўйинларда босқичма-босқич ўсиб бормоқда.\nИордания билан ўйинда таркибдаги футболчиларнинг тажрибаси бироз камлик қилган эди. Аммо учинчи турдаги Сурия билан учрашувга бориб, биз ўйинни тўла назорат қилдик. Мен ҳакамларни муҳокама қилмоқчи эмасман, аммо пенальти белгиланганидан кейин Сурия яна ўйинга қайтди. Аммо биз ҳақли равишда ғалабани қўлга киритдик.\nГуруҳ босқичида учта араб жамоаси билан ўйнадик ва бу ўйинларда асосан узоқ паслар билан тўп сурдик. Ўзбекистонга қарши баҳсда эса тўпни паслатиб оширишлар кўпроқ кузатилади, деб ўйлайман.\nМэттю Леки соғайиб, сафимизга қайтди. Жош Риздон ҳам дисквалификациядан қутулди. Бу икки футболчи эртага майдонга тушиши мумкин, – дея айтиб ўтди Грэҳэм Арнолд.\nАвстралияликлар ҳимоячиси Азиз Беҳич ҳам ўйинолди фикрлари билан ўртоқлашди.\n- Охирги ўйинимизда Сурияга қарши жуда яхши ҳаракат қилдик ва ижобий натижага эришдик. Шу руҳда давом этиш ниятидамиз. Бутун жамоанинг эътибори эртанги ўйинга қаратилган. Вазифани уддалашга ҳаракат қиламиз.\nТаркибимизда кўплаб футболчилар илк марта бу мусобақада иштирок этишяпти. Яқин Шарқда, бундай меҳмондўстлик муҳитида ўтган ўйин бу ёш футболчилар учун яхши тажриба бўлди.\nЎзбекистон яхши жамоа. Мураббийлар штаби бу рақибни етарлича таҳлил қилиб чиқишди. Биз мусобақа давомида кучайиб боряпмиз. Ҳар бир рақибимизни ҳурмат қиламиз.\nБиз барча баҳсларда ўйинни ўзимиз назорат қилишга ҳаракат қиламиз. Биз асосий эътиборни рақибга эмас, балки ўзимизга, жамоа сифатидаги ўйинимизни ўстиришга қаратамиз. Таркибдаги қайсидир футболчини ажратиб кўрсатмаган бўлардим, – деди Беҳич.\nЭслатиб ўтамиз, Австралия терма жамоаси «B» гуруҳидан иккинчи ўрин билан плей-оффга чиқди. Жамоа илк турда Иорданияга 0:1 ҳисобида мағлуб бўлди, шундан сўнг Фаластин дарвозасига жавобсиз учта тўп йўллади. Сўнгги турда 90+3-дақиқада урилган ғалаба голи эвазига Сурияни мағлуб этди – 3:2. Терма гуруҳдаги иккита ўйинини Ал-Айнда, хусусан 3-турни эртанги ўйин ўтадиган «Халифа бин Зайд» стадионида ўтказди. Омадли тақвим туфайли нимчорак финал олдидан Ўзбекистонга қараганда икки кун кўпроқ дам олиш имкониятига эга бўлган австралияликлар Ўзбекистон терма жамоаси билан бир меҳмонхонада яшаб келмоқда.\nАвстралия–Ўзбекистон ўйини эртага, 21 январь куни Тошкент вақти билан соат 19:00да бошланади. Ўйинни қатарлик Абдулраҳмон Ал-Жассим бошчилигидаги ҳакамлар бошқариб боради.


Ернинг думалоқлигига шубҳалар | Megadunyo.Uz\nАвтор: megadunyo 0 Комментариев балиқ, думалоқ, ер, хукиз, шарсимон, эллипс\nХозирги вақтда Ернинг шар шаклида эканлиги ҳеч кимни таажжублантирмайди. Бироқ Ернинг шаклини аниқлаб, унинг шар шаклида эканлигини далиллаш учун инсоният узоқ вакдлар давомида жуда кўп мехнат сарф қилган.\nАждодларимиз Ернинг шаклини турлича тасаввур этганлар. Қадимги одамлар катта кемалар, темир йуллар қуришни билмаганлар, шунинг учун уларда узоқ ўлкаларга саёҳат қилиш учун имконият ҳам бўлмаган. Ўз ўлкасидан четга чиқмаган кишилар Ернинг шакли ва катталиги, сайёрамизда қандай жойлар, мамлакатлар борлиги тўғрисида аниқ тасаввурга эга бўлмаганлар. Шу туфайли Ернинг шакли ва хорижий ўлкалар тўғрисида хар хил мавхум тушунчалар келиб чиққан, афсоналар ва ривоятлар тўқилган.\nМасалан, Қадимги одамларда узоқ-узоқ улкаларда бир кўзли, бошсиз, от бошли ёки икки бошли одамлар яшар эмиш, баъзи мамлакат одамларининг қулоқлари бенихоя катта бўлиб, улар кечалари бир қулоғини тагига солиб, иккинчи қулоқларини устига ёпиб ётар эмиш, деган миш-мишлар ҳам тарқалган. Айрим халқлар: «Ернинг атрофини денгиз Ўраб олган, устига эса биллурий осмон қопланган» деб тасаввур қилганлар. Денгиз атрофида яшовчи халқлар: «Ерни учта катта балиқ кўтариб турибди, балиқлар қимирлаганда зилзила рўй беради» деб ўйлашган; Ҳиндистон халқлари «Ерни баҳайбат филлар кўтариб туради», Ўзбеклар эса «Ерни ҳукиз шохида кўтариб туради» деб хисоблаганлар.\nВақт ўтиши билан одамлар катта-катта денгиз кемалари қуришни урганиб олдилар, шундан кейин денгизларда саёхат қила бошладилар. Денгиз сохилларидаги мамлакат халқлари билан савдо алоқалари бошланди. Улар аста-секин бошка денгизлар ва мамлакатлар борлигини билиб олдилар.\nҚадимги одамлар Ерни ясси ёки гардиш шаклида деб билганлар. Лекин узоқ ўлкаларга саёхатлар кўпайган сари ернинг шакли хакидаги тушунчалар ҳам ўзгараверди. Инсониятнинг пешқадам вакиллари, олимлар ой ва қуёш каби ер ҳам осмон жисмидир, унинг чеккаси йўқ, у шарсимон шаклда, деган фикрга кела бошлайдилар.\nҚадимги одамларнинг, ер шарсимон эмасмикин, деган фикрга келишларига уларнинг денгиз саёҳатлари ва қўйидаги кузатишлари сабаб бўлган. Масалан, кемада сузувчилар бирор шаҳарга яқиинлашаётганларида уларга дастлаб шаҳардаги баланд минораларнинг учлари кўринади. Шаҳарга яқинлашган сари бошқа иморатлар ҳам бирин-кетин кюрина бошлайди. Ернинг юзаси дунг, қаварик бўлганлигидан шундай ҳодиса руй беради.\nРасмда А ҳарфи билан кўрсатилган жойда турган кемадаги киши В нуқтадаги қоянинг фақат учини кўра олади. Чунки қоянинг қолган қисмини ернинг дунглиги тўсиб туради. Агар кузатувчи киши кемада Б нуктага етса, қоянинг деярли ҳаммаси кўринади. Ана шунга асосланиб қадимги олимлар Ер—шарсимон, деган фикрга келганлар. Ер юзаси ясси текисликдан иборат бўлганда узоқдаги кузатувчига қирғоқдаги қоянинг ҳаммаси — учидан то остигача кўринган булур эди. Ер жуда катта бўлганлиги учунгина бизга ясси бўлиб кўринади.\nМагеллан ва унинг ҳамроҳларининг Ерни айланиб яна саёҳат бошланган жойдан келиб чиқишлари, ҳар кунги тонг қоронғилиги ва шом пайти ҳам Ернинг шарсимонлигидан далолат беради. Ер ясси бўлган эрта билан тонг ёришуви каби ҳодиса кузатилмас, қуёш бирданига чиқар, кечкурун эса кун аста-секин қорая бошламас, балки бирданига қоронғи тушар эди.\nҚуёш чиқаётган вақтда қуёш нурининг дастлаб тоғларнинг тепасига, кейин этагига, баланд биноларга, дарахтлар учига, шундан кейингина паст жойларга тушиши ҳам Ернинг шарсимонлигини тасдиқловчи далиллардир.\nОй тутилиши ҳодисаси ва унинг сабаби ҳозир кўпчиликка маълум. Ой тутилганда тулиной чап томонидан секин-аста қорая бошлайди, муайян вақтдан кейии доиравий қора доғ Ойнинг сиртини бутунлай қоплаб олади; Ой ернинг соясида қолганда шундай ҳол руй беради; демақ доиравий қора доғ — ернинг соясидир. Ер шарсимон бўлганлигидан унинг сояси ҳам дойра шаклидадир.\nУфқнинг дойра шаклида бўлиши ҳам ернинг шарсимонлигидан далолат беради. Киши қанча баланд кўтарилса уфқринг кўринма узоқлига шунча катталашади. Яқин ўтмиқда ернинг шарсимонлиги шудалиллар билан исботланган. Хозирги космик асримизда бундай далилларга хожат йуқ. Ернинг шарсимонлигини ҳозир ҳамма тан олган. Чунки фазоғир космонавтлар ернинг шарсимон шаклда эканлигини ўз кўзлари билан кўрдилар ва уни расмга олдилар.\nҚадимги Юнон олими ва мутафаккири — Аристотель (милоддан аввал 384—322) ернинг шарсимонлиги ҳақида биринчи далил кўрсатган бўлса, улуғ қомусчи олим Абу Райхон Беруний (973—1048) ернинг шарсимон шаклда эканлигини Ўрта Осиёда биринчи бўлиб исботлаган.\nXVII асрнинг ярмигача ер аниқ шар шаклида деб хисоблаб келинган. Кейинчалик бундай тасаввўрнинг тўғрилигига шубҳа билан қарашга мажбур этувчи фактлар вужудга келган. Мана, шулардан бири: 1672 йилда Париждан Кайеннага (Жанубий Америка) астрономик соат олиб борилган. Кайеннада бу соат суткасига 2 минут 28 секунд орқада қола бошлаган. Бунга оғирлик кучининг, бинобарин, маятник тебраниш тезлигининг экваторга томон камайиб бориши сабаб бўлган. Оғирлик кучининг қутблардан экваторга томон камайиб бориши ер қутбларининг сиқиқлигига боклиқ-бир тошни ипга боглаб гир айлантирсангиз, ип тортилиб таранг бўлади, хатто узилиб кетиши ҳам мумкин. Бунга тошни айлантирганда вужудга келадиган марказдан қочувчи куч сабаб бўлади. Ер шари доимо айланиб турганлигидан унга ҳам марказдан кочувчи куч узлуксиз таъсир этади. Ана шу куч таъсирида ернинг қутблари бироз сиқилиб, ер салгина яссиланган — эллипс шаклига кирган. Ер нихоятда катта бўлганлиги сабабли унинг тортиш кучи ҳам катта. Ернинг атрофидаги атмосфера қатламини ҳам шу тортиш кучи ушлаб туради.\nЛекин кўпчилик географик ўлчов ишларида ернинг шакли шарсимон деб қабул қилинади. Ернинг экватор радиуси —6378,2 км; қутб радиуси —6356,8 км; қутбий сиқиқлиги—21,4 км; экватор айланаси—400757 км; меридиан айланаси —40008,5 км; ернинг сатхи —510 083000 км2; ернинг хажми —1083 х 1012 км3.\nЕрнинг шакл ва улчами ер табиатининг шаклланишица катта аҳамиятга эга.\nЕр шарсимон бўлганлигидан қуёш нури ерга турли географик кенгликларда турли бурчак билан, масалан, экватор атрофига тиқ футбий районларга ётиф тушади. Шунинг учун экватор атрофида иссиқ қутбий районларда совуқ бўлади.\n12.12.2015 megadunyo 0\n27.03.2018 megadunyo 0\n14.12.2017 megadunyo 0\nСузиб юрувчи гольф майдони


Самвел Бабаян: "Бугун Ўзбекистоннинг янги терма жамоаси туғилди" - Спорт - PressNews.uz\nБош Саҳифа / Спорт / Самвел Бабаян: "Бугун Ўзбекистоннинг янги терма жамоаси туғилди"\nСамвел Бабаян: "Бугун Ўзбекистоннинг янги терма жамоаси туғилди"\nҚўшилди: 09 сентябр 2015 11:20\nЎзбекистон миллий терма жамоаси бош мураббийи Самвел Бабаян ЖЧ саралашида Филиппинга қарши кечган учрашувдан (5:1) сўнг ўтказилган матбуот анжуманида ўйин ҳақидаги фикрларини билдириб ўтди, деб хабар беради «Uff.uz».\n- Ҳаммага хайрли оқшом. Бугунги ўйин барчага ёқди, деб ўйлайман. Учрашув кескин руҳда ўтди ва биз ўйиндан олдин ўйлаб қўйган режани юз фоиз амалга оширдик. Натижа эса адолатли, деб ўйлайман. У ўйининг боришини акс эттирди.\n- Шундай ҳисоб бўлишини олдиндан тахмин қилганмидингиз? Чунки ҳисоб жуда йирик кўриниш олди.\n– Бугун биз жиддий рақибга қарши майдонга тушишга тайёрланган эдик. Гарчи ҳисоб йирик бўлса-да, Филиппин терма жамоаси яхши жамоа эканини яна бир бор айтишим лозим. Жамоа анча яхши ташкил этилган ва унда мураббийнинг қўли борлиги кўриниб турибди. Филиппин терма жамоасида яхши футболчилар бор. Биз ўйинга ҳар қанча яхши тайёрланган бўлмайлик, натижани фантастика деб айтиш мумкин.\n- Футболчиларингиз сиз тайинлаган барча кўрсатмаларни амалга оширдими ёки ўйин давомида улар қандайдир янгиликлар жорий қилдими?\n– Яна бир бор айтишим лозим, футболчилар ўйинга тайёрлаб қўйган режаларни юз фоиз амалга оширди. Биз рақибни жиддий ўрганган эдик ва Филиппиннинг кучли ҳамда кучсиз томонларидан бохабар эдик. Мен бежизга ўйин олдидан ўтказилган матбуот анжуманида Филиппин таркибида кучли футболчилар борлигини айтмаган эдим. Шу жумладан рақибнинг сардори ҳам кучли эди ва биз бугун уни зарарсизлантиришга муваффақ бўлдик. Бу ҳам футболчилар олдига қўйилган вазифалардан бири эди. Худога шукр, биз бугун ўз ишимизни яхши бажардик.\n- Сизнинг жамоангиз КХДРга қарши майдонга тушган эди ва бу жамоани сиз яхши биласиз. КХДРга қарши кечадиган баҳсда Филиппин терма жамоасининг имкониятларини қандай баҳолаган бўлар эдингиз?\n– Мен Ўзбекистон ва КХДР ўртасида кечган учрашувни мухлис сифатида томоша қилган эдим. Аммо терма жамоани қабул қилиб олганимдан сўнг КХДРни ҳам ўрганиб чиқдим, албатта. Шундай экан, Филиппин ва КХДР ўртасида кечадиган ўйинни анча қизиқарли кечишини айтишим мумкин. Чунки ҳар икки жамоа таркибида ҳам кучли футболчилар бор. Ғалаба эса омади келган жамоага насиб этади, деб ўйлайман.\n- Нима деб ўйлайсиз, бу ғалабанинг калити тезкор гол бўлдими ёки тезкор гол урилмаганда ҳам Ўзбекистон шундай йирик ҳисобда ғалаба қозона олармиди?\n– Менимча, бизнинг устунлигимиз ўйин давомида ҳам кўриниб турди. Биринчи гол эса албатта руҳий томонлама бизга ёрдам берди. Аммо биз ўйиннинг боришини назорат қилдик ва барибир гол ура олар эдик. Дарвоқе, учинчи голдан сўнг жамоа тўхтаб қолди ва танаффус вақтида жамоа билан яхшилаб гаплашиб олганимиздан кейин, футболчилар яна ўйинга қайтди. Гарчи футболчилар анчадан буён бирга ўйнаб келаётган бўлса-да, мен мураббий сифатида энди иккинчи ўйинимни ўтказдим. Шунга ишонаманки, бу жамоа кучайишда давом этади. Бугун Ўзбекистоннинг янги терма жамоаси туғилди. Бу жамоа кураша олади ва ғалабага интилиб, унга ета олади. Биз футболчилар билан янги услубни татбиқ этмоқдамиз ва бу услуб Осиёда таниқли бўлади. Ўйлайманки, кейинги учрашувларда Ўзбекистон яна-да кучлироқ ўйнайди.


«Ҳар қадамда тартибсизлик ва мавҳумлик». Ўртасаройдаги карантин зонасида 15 кун - Daryo\n16:54, 13.07.2020 79389\n«Карантин зонада ҳар кимнинг тажрибаси ҳар хил бўлган бўлиши мумкин. Чунки, менинг назаримда, умумий тартиб, йўриқномалар йўқ. Қуйида менинг тажрибам келтирилган», — деб Twitter фойдаланувчиси @ndarvishev Ўртасаройда ўтган 15 кунини ҳикоя қилди.\nСамолёт ерга қўниши билан тартибсизлик, мавҳумлик бошланди. Ҳеч ким нима қилишимиз кераклигини, бизни нима кутаётганини айтмади, карантин зонасига жойлашиш жараёни бўйича тушунтириш бермади.\nСамолётга оқ «скафандр»дагилар чиқиб, паспортларни йиғиб олиб, кейин ўтириб кутиб туринглар, деб илтимос қилди. Шунга қарамай, ҳамма секин-аста ўрнидан туриб, чиқа бошлади. Ташқарида эса бизни автобуслар, турли ходимлар ва тартибсизлик кутарди.\nОрамизда қанча одам меҳмонхонага жойлашишни режа қилиб келганди. Шу боис ҳаммамиз кўзимизга кўринган ходимдан қандай қилиб меҳмонхонага жойлашса бўлади, деб сўрай бошладик. Табиийки, бу саволнинг жавобини ҳеч ким билмасди.\nБагажларимиз нима бўлиши ҳақида ҳам ҳеч ким тайинли гап айтмади. Автобус лиқ тўла. Кимдир маскасини ечиб ташлаган, кимдир шофёрдан эшикни очишини, чекишга чиқмоқчилигини сўраган, кимдир қачон юришимизни, багажни кутамизми-йўқми, шунга қизиққан.\nШундай қилиб, пастдаги тартибсизликдан йўловчилар ҳам тартибсизлашган. Автобус ҳайдовчиси саволлар кўплиги, жавоб бера олмаслигидан охири эшикларни ёпиб, тушиб кетди. Автобусда бир соатдан кўпроқ ўтирдик. Орада кимдир чиқиб, автобусдагиларни нақ тўрт марта санаб кетди.\nБироздан кейин автобусимиздаги бир хола жанжал кўтара бошлади. Ва ниҳоят, яна ярим соатлар ўтиб, автобус юрди. Хурсанд бўлгандик, у эса бизни сал нарига олиб бориб, колонна ташкиллаштириш учун тўхтаган экан. Яна ярим соатлардан сўнг карантин зонаси томон йўл олдик.\nЭски ТошМИга яқинлашганимизда автобус яна тўхтади. Ярим соатча турдик шу ерда. Сабабини билмаймиз. Узун-қулоқ гапларга қараганда, бир-иккита паспорт етишмаётган экан. Орада одамлар ҳайдовчидан эшикни очишини талаб қилиб, кимдир нафас олиш учун, кимдир чекишга ташқарига чиқди.\nКарантин зонасига етиб келдик. У ерда кўп тўхталмадик. Блок ва қаторлар тайёр, бизни кутяпти. Лекин контейнерларга жойлашиш тартиби йўқ. Ҳар ким ўз-ўзича контейнерларга жойлашиб оляпти. Кимлардир сиғмай, бошқа контейнерга мўралаган.\nБиз ҳам тўрт киши бўлиб бирга турамиз, деб келишдик. Автобусдан тушиб контейнерга жойлашмоқчи эдик, қаторда одам кўпайиб кетди, кутинг дейишди. Эшик олди лиқ тўлган. Автобусда орқадагилар ҳам худди нимадандир қуруқ қолаётгандек тиқилиб келган. Бир оёқда зўрға турибмиз.\nКонтейнерларга жойлашишни ҳеч ким назорат қилмаяпти. Ҳамма исталганига жойлашяпти. Биз ҳам биттасини топиб, жойлашдик. Мен битта контейнерга тўрт киши жойлашадими десам, булар бир контейнерни иккига бўлган экан. Ярим контейнерда, 2,5 метрга 6 метрлик жойда 4 киши — масофа сақлаш?!\n«Шароитлар»ни кўриб лол қолган ватандошлар жанжал кўтариб ташқарига чиқди. «Меҳмонхонага олиб кет бизни», деб талаб қила бошладик. Ваҳоланки, биз билан гаплашаётган одамлар оддий персонал экан. Катталардан, ташкиллаштирувчилардан ҳеч ким йўқ. Дардингни кимга айтасан?\nБақир-чақир, жанжаллардан сўнг бир соатлардан кейин кимдир келди ва меҳмонхоналар ҳали тайёргарлик кўриб улгурмагани ва бор вариантларда 14 кун жойлашиш 1,5 минг долларга айланишини айтди. Овозимиз ўчди. 100 марта: «Илтимос, ичкарига киринглар», деган гапдан кейин ичкарига кирдик.\nКонтейнер ичида санитария ҳолати жуда расво. Ҳожатхона, душлари кир ва сарғайиб кетган. «Тозалаб беринглар» десак, «Бизга ичкарига кириш тақиқланган», деди. «Латта, дезинфекция воситалари беринглар, ўзимиз тозалаймиз», дедик. Ходимлари «хўп, хўп»дан нари ўта олмади.\nКарантин зонасида ҳеч ким бизга тушунтириш бергани йўқ. Ҳамма ўз билганича, тушунганича юрибди. Оқибатда тинмай танбеҳ эшитамиз. Овоз кучайтиргичдан ора-сира карантин зонасида тартиб-қоидани бузганларга чора кўрилиши ҳақида ахборот янграб туради.\nБизни тинчлантириш учун таҳдидлар ҳам қилиб кўришди. Қайсидир ходим: «Бундай жанжал қилаверсанглар, карантин 18-20 кунга чўзилиб кетади, бу ерда ҳеч қандай ҳақингиз ҳам, ҳуқуқингиз ҳам йўқ», деди. Бизни ношукурликда айблаганлари ҳам бўлди.\n«Исм-фамилиянг ким, қандай лавозимдасан, бу ер катта холангни зонасимас, бу ер бизнинг пулга қурилган», деган жавоблардан кейин биз эмас, улар тинчиди. Аслида уларни ҳам айблаш ноўрин. Улар ҳам биз билан бир, тенг келган. Уларга ҳам ҳеч ким йўл-йўриқни кўрсатмаган.\nТасаввур қилинг, 100 дан зиёд одам уч нафар ходимни бир вақтнинг ўзида «сув қани?», «сочиқ қани?», «тест қачон?», «багаж қачон келади?», «арзонроқ меҳмонхона топиб беринг», «бу ердан меҳмонхонага кейинчалик чиқиб кетса бўладими?», «у-ми, бу-ми?» каби саволлар билан кўмиб ётибди.\nКеча тўрт кишига беш литрлик катта идишда берилган сув тугаган. Уйдагиларга яхши ҳам 10 литрлик идишда уч-тўртта сув олдириб келтирганмиз. Багажларимизни ҳали ҳам беришмади. Контейнердан кимдир: «Дарвоза олдида ётибди багажлар», деганди, ҳақиқатан ҳам ўша ёқда экан, йиғиб, олиб келдик.\nИккита багажимга ташқарисидан қулф урганман, учинчисининг замоги очиқ. Ичини текширдим — ҳаммаси жойида. Багажларни олиб қайтаётганимизда қўшни контейнердан бир бобой мўралаб, учинчи ё тўртинчи ходимга қараб, бўш 5 литрлик идишни кўтариб, «сув беринглар», деб бақираётганди. Шу куни сув берилмади.\nҚўшнимизнинг контейнеридаги телефони ишламаётган экан. Буви: «Болаларимга мен келдим деб айтишим керак-ку», деб айтаётганди. Телефонимизни дезинфекциялаб бердим. Қайтариб олгач ҳам яхшилаб дезинфекцияладим. Карантиннинг охирги куни шу аёлни тестга натижаси шубҳали деб олиб кетишди.\nЖойлашишимизни ҳеч ким ёзиб олмаганди. Ҳар сафар: «Бу ерда неча киши?», деб келиб сўрайверганига, қоғозга исм-фамилияларимизни ёзиб, ташқарига осиб қўйдик. Термометрнинг батарейкаси «ўлиб» қолибди. Батарейка беришмаган экан. Кечаси соат 21:00 ларда келиб, ҳароратни ўлчаб кетишди.\nКир ювиш учун санузелдан фойдаланиш керак экан. Суюқ совун бор, лекин кийимларни осишга ҳеч нима йўқ. Уйдан тозалаш воситалари буюртма қилгандим, кечқурун етиб келди. Маскалар ва бир йўла яна иккита катта идишда сув ҳам олдирдим. Швабрани постдан ўтказмабди.\nПостдан кўп нарсани ўтказмас экан. Сарсон бўлиб постга олиб келмагунингча, нима мумкин-у, нима мумкин эмаслигини билмайсан. Овқатни ҳам ўтказмас экан, чунки посилкалар йиғилмагунича, улар шу иссиқда постда 4-5 соатлаб тураркан. Пост кир ювиш кукунини ўтказмабди, лекин кир ёйиш учун ип ўтипти.\nМавзуга доир: Ўртасаройдаги карантин марказида ўзини осган фуқарода коронавирус аниқланмади, у 15 июнь куни Москвадан келганди\nТест олиш учун лабораториядагилар ҳали келмаган дейишганди, кечқурун скафандр кийган тўрт-беш ходим келиб, тест олиб кетди. «Тест қаерники?» деган саволимга, «Билмаймиз», дейишди. Тести сифатсиздек кўринди, расмларда кўрганимдек узун эмас. Шишалари ҳам сифатсиздек.\nТест натижаси икки-уч кунда маълум бўларкан. Тест жавобини фақат ижобий натижа бўлгандагина биларканмиз; жавоб мусбат бўлса, «тез ёрдам» келиб, дарров касалхонага олиб кетаркан, хонада қолганларнинг карантин муддати эса яна 14 кунга чўзиларкан. Негадир ишонмадим.\nТонгги соат 4:00 да контейнерлар орасидаги йўлакка югуришга чиқдим. Бошқа контейнердан тўрт-беш киши эшикларидан мўралаб чиқишди. Каталакдек жойда сиқилиб кетаркансиз, ичкаридаги 2х4 метр оралиқда югуриш бўлмабди. Бош айланиб кетяпти.\nОвқатларидан нолишни ношукурлик десам бўлади. Вақтида беряпти. Тушликка ош берилди. Ортиб қолганини қўшимча порция қилиб ҳам беришди. Тушдан сўнг чой билан бир пачкадан «топлёное молоко» печеньеси тарқатишди. Ҳароратни текширадиган ҳамшира опа жуда хушмуомала.\nКонтейнеримиздагилар билан тун соат 3:00 да навбатма-навбат ташқаридаги йўлакчага югуришга чиқдик. Тушгача ухлашни режалаштирдик. Тунда совуқ тушган. Пешинда 10 литрдан сув тарқатишди. Шароитларга кўникяпмиз.\nТонгда мендан ташқари яна беш нафарча одам югуришга, юришга чиқди. Соат 7:00 ларда ҳароратимизни ўлчаб кетди. Кечқурун ҳароратим 36,8 даражани кўрсатди. Тестларимизнинг натижаси чиққан, лекин жавобини билмаймиз. Ичимизда ҳаловат йўқ. Мавҳумлик ва кутишдан ёмони йўқ.\nШу орада хонадошларимиздан бирининг мазаси сал қочгандек. Унинг бурни битгандек, қолган ҳаммамизнинг томоғимиз бироз хириллаган. Қизиб кетган контейнерни совутиш учун кондиционерни паст ҳароратга қўйганмиз — ҳаммасини шундан кўряпмиз. Ҳароратни энди кунига икки марта ўлчашяпти.\nҚўшни контейнердагилар бугун очлик эълон қилиб, ичкаридан қулфлаб олишибди. Бақир-чақир эшитиляпти. Карантинга олинганига 20 кундан ошибди. Уларнинг орасидан касалланган чиққан, у ҳатто даволаниб чиқиб ҳам кетибди, лекин буларни касалликка шубҳа бор деб ушлаб туришган экан.\nИложи бўлса, контейнерга ўзингиз мулоқот қилганлар билан бирга тушишга ҳаракат қилинг. Баъзилар сал бепарво эди — бошқа контейнердагилар билан сигарет, у-бу нарса алмашган. Хатосини тан олгиси келмайди. «Кемага тушганнинг жони бир» каби гаплар билан ўзини оқлайди.\nАйтсангиз, «ақл ўргатма!» дегандай ёшини рўкач қилади. Аста-секин ҳамма бир-бирига ёқмай бошлаяпти. Мисол учун, кимдир ярим тунда ҳам баланд овозда кино кўради — ТВнинг овозини баланд қўйиб, ухлаб қолган. Телефон олиб ўтганлар эса ярим тунда Америка билан гаплашяпти.\nТест натижалари бўйича ҳеч кимни олиб кетишмабди. Менимча, аломатлари яққол кўринмагунча алоҳида ажратишмайди. Бу яхши эмас. Тўрт кишининг бирида вирус аниқланса ва уни дарров ажратиб олишмаса, каталакдек кичкина бу жойда қолган уч одам ҳам вирусни юқтириши аниқ.\nШу кунларда Ўртасаройга олиб келинган врач вирусдан оламдан ўтгани ҳақидаги хабарлар тарқалди. Энди врачки шу ерда тўрт кунмикан қаровсиз ётган бўлса, карантинга жойлаштирилган фуқароларнинг аҳволи қандай бўлишини тасаввур қилаверинг.\nТонгда югуришга кўпчилик чиқибди. Сал оёқларнинг чигилини ёздирмасангиз, бўғинлар оғриётгандек. Бизнинг қатордаги контейнерлардан тест натижаси ҳаммада манфий чиққанмиш. Ҳеч кимни олиб кетишмади. Лекин ташқаридан эшигимизни қулфлаб кетгандай бўлди.\nИчкарида калитлар бор. Чиқсам, қўшни контейнерда кимлардир қарсак чалиб, миллий қўшиқларга рақсга тушишаётган экан. Тушликдан кейин эшигимиз таққилади. Чиқиб қарасам, скафандрдаги битта ходим: «Нос сўрамаганмидиларинг?», деб адашиб келди.\nЭрталаб 10 литр сув беришди. Бугун сиреналар овозини кўп эшитдик. Бироз хавотирландик. Тест натижаси ёлғондан манфий чиққан бўлса-чи, деган хаёллар ўтди. Вақт энди секинлашаётгандек. Кейин билсак, сиреналар контейнерлар томига чиқиб олганларга таъсир ўтказиш учун қўлланилаётган экан.\nТакрорий тест бўйича қарорни бугун қабул қилишар экан. Ҳамширамиз жуда мулойим. Бошқа ходимлар ҳам карантинга олинганлар билан муносабат қилишни энди ўргангандек. Шароитларга кўникдик. Овқатларни хурсанд бўлиб кутиб оляпмиз.\nБугун эрталаб ҳарорат текширгани келишмади. Ўтган куни берган бўлса-да, бугун ҳам яна 10 литрдан сув беришди. Кечқурун иккинчи — якуний тестни олишди. Тести бу сафар чет элники ва расмларда кўрганимиздек, сифатли эди. Лаборантлар жуда мулойим. Кайфиятимиз яхши.\nВақт секин ўтяпти. Сабр тугаб боряпти. Муносабатлар ҳам яна таранглаша бошлагандек. Кимдир кондиционернинг совуқ ҳавоси менга етиб келмаяпти деб ҳароратини пастлатиб қўйганигами, ё югуриб келиб совуқ тунда чўмилиб чиққанимгами, шамоллагандекман. Томоғимда оғриқ бордек.\nИшқилиб, ҳароратим кўтарилмаса бўлди. Томоғимни чайяпман. Ҳамшира ҳам айтганди, шамоллашингиз эҳтимоли бор, деб. Кечқурун ҳарорат ўлчагани ҳеч ким келмади. «Иккинчи тест натижаларига қараб, эртага бизни қўйиб юборади», деган гап-сўз тарқалди.\n«Тестлар яхши чиқди, бизнинг қаторда ҳеч кимда йўқ», деган хабарлар келди. Ҳамма хурсанд ва кетишга тайёргарликка тушиб кетдик. Энди автобус кутяпмиз. Бу ердан қандай чиқиб кетишимиз ҳақида ҳеч қандай маълумот йўқ. «Қўлингизга манфий натижа қоғозини беради», дейишди.\nАйтишларича, карантиндагиларга тўрттача автобус хизмат кўрсатаётган экан. Карантиндан чиқадиган 200-250 одамни, менимча, тўрт-беш соат ташиса керак. Қаерга олиб бориб ташлашлари ҳақида ҳам аниқ маълумот йўқ. Ташкилий ишлар нолдан паст даражада.\nБерган телефонларини соат 10:30 ларда келиб, йиғиб кетишди. Вақт тўхтаб қолгандек. Лекин энди негадир: «Хабаримиз йўқ, биз билмаймиз, сизларга бугун чиқасизлар деб айтмадик», дейишяпти. Ноадекватроқ ходимлардан бири «ҳали тест натижалари чиқмади», деди.\nЭнди «лабораториядагилар қоғозларни тайёрлаб улгурмаётган экан», деган гап тарқала бошлади. Ишқилиб, тестларни чалкаштириб юборган бўлмасин-да. Кейин яна «транспорт етишмаётгани учун кечикяпти» деган тахминлар ҳам бошланди.\nНоадекват ходим аниқроқ маълумот талаб қилганимиз учун орада бизни ношукурликда ҳам айблади. Уруш-жанжал бошланди. Орада бошқа уруш-жанжал видеоси тарқалган. Кечқурун ҳарбий формада кимдир келди. Саволларимизга жавоб бера олмади. У ҳам бир оддий аскар экан.\nИкки кундан бери югуришга чиқмадим. Шамоллаганман, бурним сал битган, кўп аксиряпман. Тонг саҳардан Isuzu автобуслар колоннаси ўтганини билдик. Контейнерларга жойлашишимиз қандай жанжал билан бошланган бўлса, чиқиб кетишимиз ҳам шундай жанжал билан ўтяпти.\nБизнинг қатордагилар шовқин кўтариб, блокимиз назоратчисини чақирган. Мен шамоллаш аломатлари бўлгани учун ташқарига чиқмаяпман. Тушдан сўнг кўчада бақир-чақир бошланиб кетибди. Чиқсам, Санитария-эпидемиология осойишталик агентлигидан ходим келиб, тушунтириш олиб бораётганди.\nГапларига қараганда, тест натижалари ҳали етиб келмаганмиш. Лаборатория ҳеч қанақасига улгурмаётган экан. Катталар «қачон жавоб аниқ бўлади?» деган талаб қолиб, «муомала яхши бўлмади» ва шароитдан нолишларга ўтиб кетди. Орада одамлар ўртасида ўзаро жанжал ҳам бўлди.\nКимдир «сув бериб туришди», деганига бошқаси: «Сув умуман бермади, мен уйдан олдириб турдим», деб ичкаридан идишларини кўрсатиб, бақириб кетди. Тартибсизлик ўз орамизда ҳам кучайган. Катталар ўрнак бўлмади.\nКейин бир амаллаб вазиятни қўлга олиб, агентлик ходимига икки соат ичида аниқ маълумот топиб келиб, бизга хабар беришини зиммасига юкладик. Ваъдасида туриб, лекин тўрт соатлардан кейин келиб, эртага эрталабдан бошлаб ҳаммани уйма-уй тарқатиш бошланишини маълум қилди.\nАгентлик ходимининг гапларига кўра, биринчи тест яхши чиққан. Кўпчилик эшитмади буни ва хурсанд бўлиб кетди. Баъзилар маскасиз эди. Шу куни баъзи қўшниларимиз ухламади, кўчада гаплашиб ўтирди. Биз вақт ўтказиш учун контейнердошлар билан компьютерда ўйин ўйнадик.\nТашқарига кўп чиқмадим. Аксираман, овозим ҳам сал ўзгарган. Орада маълумот қидириб ташқарига чиққанимда, менга маскангизни ечиб юраверинг, деб мутойиба қилиб ҳам қўйишди. «Агентлик ходими фақат биринчи тестни айтди» десам, гапимга эътибор беришмади.\nТашқаридагилар бир-бирлари билан телефонларини алмашишган, унга бу берган, бундан у олган, асосан сигарет алмашишди. Маскага энди эътибор беришмаяпти. Баъзилар ўзи шундоқ ҳам маскани бурнининг, иягининг остидан тақиб юрарди.\nТонг билан кўпчилик кўчага чиқиб олган. Вақт ўтмаяпти. Шамоллаш аломатларим пасайган. Бурним, томоғим анча яхши. Ҳароратим кўтарилмади шу кунларда. Хурсандман. Уйдагиларни огоҳлантириб қўйдим, қўйиб юборишса, уйда маскада юришим ҳақида.\nЭрталабки соат 08:00 лардан «қачон кетамиз?», деб яна талаб қилишни бошладик. Кўпчилик кўчада. Санитария-эпидемиологик осойишталик агентлиги ходимига телефон қила бошладик. Кечагина: «Эртага эрталабдан олиб чиқаман», деб ваъда берган одам бугун: «Ҳозир бораман, гап бор», деяпти.\nЯна тушунмовчилик, яна мавҳумлик. Ҳеч ким нима бўлаётганини тушунмаяпти. Тушликни соат 11:00 лардан ўтиб берди. Шу билан бироз вақт ўтди, алданиб турдик. Кейин телефон ва паспортларимизни қайтариб беришди ва контейнердан чиқмаслигимизни сўрай бошлашди.\nХодимлар ва ҳамширалар яна скафандрларга бурканиб олишди, кўзойнакларини тақишган. Бироз эскирган маскаларини икки қаватлаб тақиб олишибди. Менимча, улар ҳақиқатан ҳам ҳимоя воситалари билан етарлича таъминланмаяпти. Ишқилиб, «бу ерда нимадир бор», деган хаёл ўтди.\nБизга биринчи тест тоза чиқди дейишганди. Иккинчи тест ҳам яхши чиққан, чунки ҳеч кимни олиб кетишга келмади, деб хурсанд қилганди. Аслида эса бизнинг қаторда вирусга чалинганлар бор экан. Телефонда: «Сизларда 130 та янги ҳолат аниқланди», деган экан.\nБу 130 ҳолат 805 одам сақланаётган блокдами, бутун зонадами ёки Нью-Йоркдан келган рейсдами, бунисини билмадик. Тушга яқин врач ҳамма хонасида бўлиши кераклигини, биринчи галда касаллар, кейин улар билан бир контейнерда бўлганлар, шундан кейингина қолганлар олиб чиқилишини тушунтирди.\nСоат 12:00 ларда бизнинг қатордан уч ёки тўрт нафар ҳамюртимизни хонасидан олиб чиқиб кетишди. Улар орасида мен телефон бериб турган ёши катта хола ҳам бор эди. Кечагина «ҳаммада тест натижаси манфий» дейишганди-я. Шунча одам маскасиз мулоқотлар қилганди-я.\nВақт секинлашиб қолди. Айтганидек, бизнинг навбат келди. Тушдан сўнг соат 15:00 ларда секин қўзғала бошладик. Лекин қўлимизга ваъда қилинган қоғозни бермади. Орада олдимизга келиб, «сизлардан ҳам касал чиқдими?», деб сўраб кетди. Ўзлари ҳам билмайдими, деб қўйдик.\nСоат 16:00 ларда Isuzu автобуслари келди. Дарвоза олдида одамлар тўпланган. Баъзилар маска тақмаган. Кутдим охирлашини. Isuzu’ларнинг ярми одамга, ярми багажларга тўлди. Мен тўртинчими автобусга чиқдим. Оёқ қўйгани жой йўқ. Ичи тўла. Консерва банкадек.\nАвтобус бироз юриб тўхтади. Бизни қаерга олиб бориши ҳақида аниқ жавоб йўқ: кимдир Жанубий вокзалга деса, кимдир Собир Раҳимовга дейди. Ҳайдовчи ҳам билмас экан. Вилоятдан келганлар сарсон. Эртадан поездлар қатнови тўхтайди. Автобус турибди бошқаларни кутиб.\nБиз: «Яна учта Isuzu қўшилса, колонна тайёр бўлади ва юрамиз», деб ўйлагандик. Ярим соатдан кейин юрдик. Лекин КППга яқинлашишимиз билан автобус яна тўхтади. Нега тўхтадик, нимани ва қанча кутишимизни ҳайдовчи ҳам билмас экан. У ҳам биринчи марта чиққан экан.\nНечта автобусни кутганимизни билмайман. Бош КПП олдида ҳам бир соатча турдик. Кимнингдир чақалоғи бақириб йиғлаяпти. Автобус ичида ҳаво қолмаган, исиб, қайнаб кетди салон. Карантин зонада фақат Uzmobile ишларкан.\nУйдагиларга бизни қаерда кутиб олишни айта олмаяпмиз. Кимдир КППдан чиқиш билан деяпти. Ҳайдовчи: «КППдан кейин тўхтамайман», деганига қарамай, яна ниманидир кутиш учун КППдан ўтиб ярим соат тўхтаб турдик.\nОдамлар автобусдан тушиб, олдида дуч келгандан сўраяпти: «Қаёққа олиб боради бизни?», «Вилоятларга кетишимиз қанақа бўлади?», «Соат 19:00 даги поезд юриб кетди» ва ҳоказо. Соат ҳам 19:00 бўлиб қолганди. Ҳар доимгидек ҳеч ким ҳеч нимани билмайди.\nШимолий вокзалга яқинлашганда ҳайдовчи билан бизни Жанубий вокзалга олиб боришини келишдик. Уйдагиларга айтдик. Жанубий вокзал ёнидаги кўприкка келганда автобусимиз вокзалга қараб ўнгга кириб кетди, бошқалар эса Собир Раҳимовга йўл олди.\nУмумий қилиб бирон нима дейиш қийин. Лекин:\nтартибсизлик. Ҳар қадамда тартибсизлик ва мавҳумлик;\nкаталакдек контейнерда вирусдан сақланишда энг муҳим ҳисобланган жиҳат — масофа сақлашнинг иложи йўқ;\nдезинфекция учун ҳеч нима берилмайди. Ўзингиз билан маска, антисептик олинг;\nйўлингизда учраган ҳамма ўзини бошлиқдай тутади, лекин ҳеч нимани билмайди. Ҳаммасининг кўнгли нозик. Аниқ саволларга жавоб йўқ;\nаниқ маъсуллардан ҳеч кимни тополмайсиз. Блок, зона назоратчиси, каттасига чиқишнинг иложи йўқ;\nзонага тушсангиз, кейин меҳмонхонага кўча олмайсиз.\n17:46, 31.05.2020 374306\n20:55, 14.06.2020 200596\n20:44, 26.05.2020 171324\n17:41 Бугун 708\nЎзбекистонда автомобилнинг суғуртаси йўқлиги учун жарима майдончасига жойлаштириш амалиёти бекор қилинди\n17:27 Бугун 1082\n17:16 Бугун 2147\n17:01 Бугун 4626\n22:40, 27.09.2020 114062\n23:44, 27.09.2020 106175\n19:13, 27.09.2020 105452\n18:43, 28.09.2020 95966


Деҳқонларга қўшимча даромад – Сурхон тонги\nБош саҳифа / Қишлоқ хўжалиги / Деҳқонларга қўшимча даромад\nАвгуст 15, 2019\tҚишлоқ хўжалиги Изоҳ қолдириш 642 Кўрилди\nБу йил ғаллакорларимиз юқори ҳосил етиштириб, давлатга дон сотиш режасини ошириб бажаргани кўпчиликка маълум. Яхши ишлаган фермерлар ихтиёрида тонна-тонна дон қолди. Мўл-ҳосил етиштирган деҳкон ғаллачиликдан мўмай даромадга эга бўлган бўлса, ғалланинг барвақт йиғиштириб олингани қўшимча даромад олиш учун имконият яратди.\nЧунки ҳосили эртачи йиғиштириб олинган далалар иккинчи экин ўстириш учун барвақт бўшади.\nДеҳқонларимиз бир даладан икки марта фойдаланиш имкониятига эга бўлгани учун 85,8 минг гектар майдонга такрорий экинлар ўстиришмоқда. Такрорий экинлардан 462 минг тоннадан ортиқроқ ҳосил олиниши кўзда тутилмоқда. Демак, бу халқимизга қўшимча даромад ва дастурхонига баракадир.\nАвваллари вилоятдаги саноқли хўжаликларда, жумладан, Музработ туманининг айрим фермер хўжаликларида тариқ етиштириларди. Тариқнинг нафақат дони, балки пояси ҳам парранда ва чорва учун тўйимли озуқа.\nАёнки, ҳукумат қарорига асосан жорий йилдан бошлаб тариқ донини хорижга экспорт қилиш учун имконият яратилди. Шунинг учун вилоятимиз аҳолисининг тариқ экишга бўлган қизиқиши кучайди. Аввал асосан Музработ тумани ерларида шу экин ўстирилган бўлса, жорий йилда Олтинсой, Термиз, Шўрчи, Шеробод, Қизириқ, Бойсун, Ангор туманлари аҳолиси ҳам ғалладан бўшаган майдонларни ижарага олиб, тариқ парваришлашаяпти. Вилоят бўйича 13,8 минг гектар майдонда тариқ ўстирилаётганлиги қувонарли ҳол.\nДеҳқонларимизнинг ғайрат-шижоати туфайли охирги йилларда бозорларимизда кеч куз ва қиш ойларида ҳам қовун-тарвуз сероб. Чунки далаларимизда қовун ва тарвузнинг кечки навлари уруғи экилиб, парваришланмоқда. Кўп йиллик анъаналарига содиқ деҳқонларимиз бу мавсум ҳам ғалладан бўшаган майдонларнинг 3111 гектарига полиз экинлари ва ошқовоқ экишган.\nЕрёнғоқнинг даромади халқимиз турмушини фаровонлаштиришга хизмат қилаётгани кўпчиликка маълум. Бу экиннинг нафақат дони, пояси ҳам пул, ҳам чорва учун тўйимли озуқа. Ойлаб сақласа ҳам бўладиган ерёнғоқ етиштириш бўйича халқимиз бой тажрибага эга. Айни пайтда ғалладан бўшаган далаларнинг 15,4 минг гектарида бу экин парваришланаяпти ва 38 минг тоннадан кўпроқ ерёнғоқ йиғиштириб олиш кўзда тутилмоқда. Тайёрлов идораларининг мутахассислари эса ҳозирдан ижарачи деҳқонлар, фермер хўжаликлари ва оилавий звенолар билан ерёнғоқ харид қилиш ва экспортга жўнатиш юзасидан шартномалар тузишаётир.\nБозорларимизда мош, нўхат, ловия сингари озиқ-овқат маҳсулотлари нархини арзонлаштириш ва дуккакли экинлар ҳосилининг бир қисмини экспортга жўнатиб, мўмай даромадли бўлишни ният қилган тадбиркор деҳқонлар бу мавсум ҳар йилгидан кўп майдонга дуккакли экинлар уруғини экиб, намунали парваришлашмоқда. Кам ҳаражат ва меҳнат талаб қиладиган ҳамда юқори ҳосил берадиган мош, ловия, нўхат сингари зироатлар қарийб 20 минг гектар далаларда ўстирилаяпти.\nХалқимиз истеъмол қиладиган асосий маҳсулотлардан бири – гуручнинг нархи бозорларда анча баландлаб кетганини ҳисобга олган миришкор деҳқонлар кечки бўлса-да шоли ўстиришмоқда. Музработ тумани шоликорлари 856 гектар чекларга шолининг маҳаллий навлари уруғини сочишган бўлса, Ангор, Қизириқ, Шеробод, Термиз ҳамда Узун туманлари деҳқонлари дарё бўйлари ва сувга яқин далаларда чеклар ташкил этиб, шоли ўстиришаяпти. 14 минг гектар ерда экилган ва намунали парваришланаётган турфа сабзавотлар ҳамда кунгабоқардан ҳам юқори ҳосил олиш мўлжалланган. Хуллас, деҳқонларимиз бир йилда бир даладан икки ҳосил олиш ва даромадларини кўпайтириш, энг муҳими, халқимизни турфа озиқ-овқат маҳсулотлари билан таъминлаш йўлида ҳамжиҳатликда меҳнат қилишаётир.\nОлдинги Ҳушёрлик панд бермайди\nКейинги Фахрий фуқаролик шарафи


21.01.2021 22:48 0 2392\nФВВ хабарига кўра, Ўзбекистоннинг шимолий ҳудудларида кучли қор ёғиб, об-ҳаво ҳарорати кескин пасайди. Яқин бир кеча-кундузда пойтахтда ҳам об-ҳаво ҳароратининг пасайиши ва шамолнинг кучайиши кутилмоқда.\n«Мулкингизга зиён етишининг олдини олиш учун дарахтлар тагида ва реклама устунлари яқинида қолдирган автомобилларингизни хавфсизроқ жойга қўйишингизни сўраймиз.\nДеразаларни маҳкам ёпинг. Ташқи токчадан гултуваклар ва бошқа буюмларни олишингизни тавсия этамиз.\nЭлектр билан боғлиқ узилишлар юзага келган тақдирда, маиший электр ускуналарни электр тармоғидан узиб қўйинг», дейилади хабарда.\nФВВ об-ҳаво ҳарорат


ПОЛВОНЛАРИМИЗ ЮТУҒИ - Ўзбекистон овози газетаси\nШу кунларда пойтахтимизда оғир атлетика бўйича катталар ўртасида I Афро-Осиё чемпионати ва ёшлар ўртасида III Осиё кубоги баҳслари қизғин давом этмоқда.\nБеллашувларнинг дастлабки кунида аёллар ўртасида бир йўла икки нафар спортчимиз кучлилар қаторидан жой олди.\nМарина Сисоева (58 кг) даст кўтаришда 87 килограмм, силтаб кўтаришда 117 килограмм натижани қайд этди. Иккикураш якунига кўра, 204 килограммлик маррани эгаллаган Марина учта кумуш медални қўлга киритди.\nИстеъдодли оғир атлетикачиларимиздан яна бири Манзурахон Мамасолиева (69 кг) даст кўтариш баҳсларида 95 килограмм, силтаб кўтаришда 125 килограмм, иккикураш якунига кўра, 220 килограмм натижани қайд этди ва шоҳсупанинг иккинчи поғонасидан жой олди.\nЧемпионатнинг эркаклар ўртасидаги беллашувлари янада кескин ва муросасиз кечаётганлигини алоҳида таъкидлаш керак. Унда спортчимиз Муҳаммад Бегалиев (85 кг) даст кўтаришда 155 килограмм оғирликни ўзига бўйсиндириб, кумуш медални қўлга киритди. Силтаб кўтаришда 182 килограмм натижа билан бронза медали соҳиби бўлди. Иккикураш якунига кўра 337 килограмм натижани қайд этган полвонимиз фахрли иккинчи поғонани эгаллади.\nМусобақада даст кўтариш бўйича моҳир полвонимиз Шодилбек Эргашевга (94 кг) тенг келадигани топилмади. У ўз вазн тоифасида 148 килограмм натижа кўрсатиб, чемпионатнинг олтин медалига сазовор бўлди. Шодилбек силтаб кўтаришда 176 килограмм, иккикураш якунига кўра, 324 килограмм натижа билан иккита кумуш медалга ҳам эга бўлди.\nБаҳслар давом этмоқда.


Бугун, 18 октябрь куни Россия Федерацияси пойтахти Москва шаҳрида Ўзбекистон Республикасининг Биринчи Президенти Ислом Каримов хотирасини кўп йиллар одамлар ёдида сақлаш мақсадида барпо этилган хиёбоннинг очилиш маросими бўлиб ўтди.\nТадбирда Ўзбекистон Республикаси Президенти Администрацияси, сенаторлар, депутатлар, ҳукумат аъзолари, Ўзбекистон Қаҳрамонлари, нуронийлар, ёзувчи-шоирлар, илм-фан ва санъат намояндалари, Россия давлат идоралари, икки мамлакат кенг жамоатчилиги вакиллари иштирок этди. Шунингдек, Ислом Каримовнинг дўстлари, ҳамкасблари, шогирдлари ва бошқа яқинлари қатнашди.\nМаросимда сўзга чиққанлар Ислом Каримов раҳбарлиги даврида амалга оширилган ислоҳотлар ҳақида сўзлаб, унинг беқиёс хизматлари туфайли Ўзбекистоннинг дунё миқёсида нуфузи ошгани, халқимиз турмуш фаровонлиги юксалганини таъкидлади. Бугун Ўзбекистонда Президент Шавкат Мирзиёев раҳбарлигида ана шу ислоҳотлар қамрови ва таъсирчанлигини янада ошириш йўлида кенг миқёсли ишлар амалга оширилаётгани эътироф этилди. Шунингдек, Ислом Каримов олижаноб инсоний фазилатлари билан Ватанимизнинг кўп асрлик тарихида ўчмас из қолдиргани ва нафақат Ўзбекистон, балки жаҳон миқёсида катта ҳурмат ва обрў-эътиборга сазовор бўлган улкан шахс ва арбоб сифатида танилгани алоҳида қайд қилинди.\nОчилиш маросимида Ўзбекистон делегацияси таркибида Ўзбекистон мусулмонлари идораси раиси ўринбосари Шайх Абдулазиз Мансур ҳам иштирок этди.\nМосква шаҳридаги Ўзбекистоннинг Россия Федерациясидаги консуллиги ёнида барпо этилган ушбу хиёбонга Ислом Каримов номи берилди.\nДругие материалы в этой категории: « Маккадаги сессияда муфтий ҳазратлари нутқ сўзладилар\tИндонезияда Қуръони каримни ўқитиш бўйича форум ўтказилди »


Taklif 2020-12-10 17:38:32\nҲудудларнинг ижтимоий-иқтисодий кўрсаткичларини баҳолашда у ердаги яшил майдонларнинг фоиз кўрсатгичи ҳисобга олиниши зарур\nTaklif 2020-12-10 17:37:48\nФарзандликка олувчи шахсларга қўйиладиган талаблар қайта кўриб чиқилиши керак.Бунда уларнинг ёш чегараси, оилавий холати хам хисобга олиниши мақсадга мувофиқ.\nTaklif 2020-12-10 17:37:22\nЕвропа Иттифоқи билан бошқарув,қонун устуворлиги,соғлиқни сақлаш ёшларни қўллаб-қувватлаш масалалари бўйича хамкорликни йўлга қўйиш.\nTaklif 2020-12-10 17:36:13\nЁшларниг ўз бизнесс фаолиятини юритишида имтиёзли кредитлар олиш бўйича ОАВ да тарғиботни кучайтириш.\nTaklif 2020-12-10 17:35:46\nЁшлар бандлигини таъминлаш юзасидан хорижий мамлакатларга давлат томонидан ишга юбориш ишларида хужжатларни расмийлаштириш бўйича амалий ёрдам бериш.\nTaklif 2020-12-10 17:35:12\nЮзага келган табиий офатларнинг кўламига қараб аҳолига етказилган зарар вилоятлар, шаҳар ва туманлар фавқулодда вазиятларнинг олдини олиш ва уларни бартараф этиш бўйича ҳудудий комиссияларининг тақдимномаларига мувофиқ қоплананишини такомиллаштириш.\nTaklif 2020-12-10 17:34:39\nБоғдорчилик, сабзавотчилик, полизчилик йуналишидаги фермер хужаликларига агротехника хамда биологик ишлов бериш буйича туманларда аграном мутахассисларидан иборат маслахат марказларини ташкил этиш.\nTaklif 2020-12-10 17:34:06\nУмум-таълим мактабларидаги буш турган биноларда аёллар маслахат кенгашларини ташкил этиб, бу ерда махсус психологларни жалб этган холда аёллар билан сухбатлар ташкил этишни жорий этиш.\nTaklif 2020-12-10 17:33:21\nМахалла фуқаролар йиғинлари раис ўринбосарларини фаолиятини ўрганиб бориш ва уларга рейтинг асосида бахо беришни ташкиллаш.\nTaklif 2020-12-10 16:44:48\nАҳолини иш билан таъминлашда олий ва ўрта махсус маълумотли фуқаролар хуқуқлари тенг бўлиши (айрим соҳалардан ташқари) шарт. Чунки ишни дастлабки даврида (кейинчалик ҳам) дипломининг аҳамияти унчалик катта бўлмаслиги керак. Бу тартиб коррупцияни олдини олиш учун хам хизмат қилади. Бу қайси маънода, олийгоҳларда "КАТТА" пулга ўқишни хоҳловчилар камаяди, кейинги фаолиятида ўқиш учун сарфланган пулларни тиклаш деган ўй ҳаёл ўз-ўздан йўқолади.\nХудояров Фаррух Зокирович (Навоий)\nTaklif 2020-12-10 16:25:19\nСиёсий тадбирлар ва маросимларда Давлат мадхиясини барча узи жур холда ижро этиши бўйича қатъий талабни белгилаб қўйиш мақсадга мувофиқ. Нимага деганда гувохи буламизки, аксарият расмий тадбирларда Давлат мадхияси фонограмма тарзда айтилади. Энди барча Ўзбекистон фуқаролари ички энергия билан Давлат мадхиясини кўйлаши керак.\nTaklif 2020-12-10 16:02:01\nАввало шуни айтиш керакки, мамлакат аҳолиси турмушининг юқори ёки паст даражалиги, давлат бошқарув тизими сифатига боғлиқ, чунки инсон капитали мамлакат иктисодиётининг жаҳон бозорида рақобатдошлигини белгилаб беради. Шундай экан, ҳар қандай мамлакат иқтисодиётининг ривожланиши учун унинг табиий бойликлари эмас, балки интеллектуал капитали катта таъсир кўрсатади. Шундан сўнг табиийки, таълим тизими сифати фундаментал мавзулардан биридир. ОТМларнинг вазифаси истеъдотларни танлаб олиб, уларга замонавий таълимни бериш. Бошқачасига айтганда, ОТМ абитуриентлар орасидан ишлов берилмаган олмозларни танлаб олиши ва уларга ишлов бериш керак. Фақат ўшанда олмознинг нархи ўн баравар ошади. Имтиёзлар берилиши бизнинг халқимизда инсонпарварлик руҳияти баландлигини кўрсатади. Бундай тажриба ҳаттоки ривожланган ғарб давлатларида ҳам мавжуд. Лекин ривожланган давлатларда имтиёзлар берилиши тартиби Ўзбекистон тажрибасидан сезиларли фарқ қилади. Ўзбекистонда 2020 йили олий таълим муассасаларига киришда жами 10000-15000 атрофида абитуриентларга имтиёзлар берилган. ОТМларга киришда академик тиришқоқлигига асосланмай балки олдиндан имтиёз бериш каби практика нафақат мамлакат ривожланишига балки инсон психикасига салбий таъсир кўрсатувчидир. ТАКЛИФ этаман: 1.\tЙиллар давомида ОТМларга киришда олдиндан имтиёз бериш тенгсизлик сиёсатини тугатиш; 2.\tБарча имтиёзларни абитуриент ўз билми билан талабаликни қўлга киритгандан кейин бериш тартибини жорий қилиш; 3.\tТаклифимни Олий Таълим Вазирлигининг 2021 йил ривожланиш концепциясига киритилишида амалий ёрдам кўрсатиш. Ёпиштирилган файлга каранг.\nБедиев Камолиддин Асомиддинович\nTaklif 2020-12-10 13:24:41\nАссалому алайкум, хабарингиз бор айни пайтда хорижий давлатлардаги ватандошлар билан алоқаларни яхшилаш , уларни Ўзбекистон ижтимоий ва сиёсий саҳналарида фаол иштирок этишини таъминлаш, ўзбек диаспораси вакиллари билан турли лойиҳаларни амалга ошириш ва давлатимизда амалга оширилаётган ислоҳотлар билан уларни доимий таништириб туриш устувор вазифалардан бири ҳисобланади. Шу ўринда ушбу йўналишлар бўйича қўйидаги таклиф ва мулоҳазаларни бермоқчи эдим: - Хорижий давлатлардаги ўзбек диаспораси вакиллари билан, турли жамиятлар билан алоқаларни янада чуқурлаштириш, улар билан ҳамкорликда ташкил қилинадиган тадбирларни кўпайтириш ва шу билан биргаликда улар тўплаган бой илм ва тажрибани Ўзбекистонда татбиқ этиш, -Хорижий давлатларнинг eтакчи университетларида таълим олаётган, илмий фаолиятини олиб бораётган ва машҳур компания ва фирмаларда ўз меҳнат фаолиятини олиб бораётган юртдошларимиз билан тизимли ҳамкорлик қилиш механизмини ишлаб чиқиш, -Хорижий давлатларда истиқомат қилаётган юртдошларимизни ҳам Ўзбекистон сиёсий саҳнасида ўз овозига эга бўлишини таъминлаш; туман, шаҳар ва вилоят кенгашлари, парламент депутатлиги ёки кузатувчиси сифатида хорижий давлатлар тажрибасидан фойдаланиш, - Хорижий олий ўқув юртларида таълим олаётган ёшларимизни Ўзбекистон ёшлари умумжаҳон ассоциацияси кўмагида бирлаштириш ва улар билан турли йўналишларда қўшма лойиҳалар ишлаб чиқиш ва амалга ошириш, улар учун Ўзбекистон меҳнат бозорида аттрактив иш ўринларини яратиш ва онлайн иш қидириш тизими орқали уларни Ватанга қайтариш механизмини янада такомиллаштириш, - Хориждаги фуқароларимиз орқали ватанимизга кириб келадиган сармоядорлар, амалга оширилиши мумкин бўлган лойиҳалар, инвестиция ва бошқа ёъналишдаги хорижий тажриба ва ишланмаларни тқадим қилган юртдошларимизни рағбатлантириш механизмини ишлаб чиқиш.\nTaklif 2020-12-10 13:14:32\nБугунги кунда махалла фуқаролар йиғинлари орқали тайинланаётган моддий ёрдам ва болалар учун нафақа пулларини тўлиқ чиқариб ташлаб, мурожаатларни электрон тарзда ижтимоий таъминот бўлимларига барча фуқаролар томонидан жўнатилишини ташкил этиш зарур. Шунда инсон фактори иштирок этмайди, МФЙлар асосий ғалвадан қутилиб, обрўсига ҳам зиён етмайди. Барча фуқаролар фарзанди учун ва оила даромадидан қаъттий назар нафақа олишига шароит яратилади. Келишмовчилик ёки тушунмовчиликлар барҳам топади.Шунда ҳам ҳамма ёппасига нафақа оламан деб ёпишиб олмайди. Нафақа миқдори пастроқ бўлиши мумкин.\nTaklif 2020-12-10 12:55:35\nАссалому алайкум, хорижий давлатлардаги юртдошларимизни қийнаб келаётган асосий муаммолардан бири мазкур давлатлардаги элчихона консуллик бўлимларидаги хорижга чиқиш паспортини расмийлаштириш йиғимларининг юқорилигидир. Бундан ташқари, хорижга чиқиш паспортини олиш хорижда истиқомат қилаётган, таълим олаётган ва элчихона консуллик бўлимларида вақтинча рўйхатда турган ватандошларимизнинг айримлари учун амал қилинишидир. Шу масала бўйича қўйидаги таклиф ва мулоҳазаларни билдириб ўтмоқчи эдим; - хорижий давлатга чиқиш паспорти учун тўланадиган суммани пасайтириш, айни пайтда бу йиғимлар Германия мисолида 170 eврони ташкил қилади. -мазкур паспортни Ўзбекистон Республикасининг айни пайтда хорижий давлатларда қонуний яшаётган ва Ўзбекистон Республикасида унга нисбатан ҳеч қандай жиноий, маъмурий қонунбузарлик содир этмаган барча фуқароларига берилишини, - ушбу механизм орқали хорижий давлатлардаги консуллик идораларида қўшимча иш ўринлари яратилиши, ва давлат бюджетига келиб тушадиган тушумларнинг салмоқли равишда ошишини таъминлаш мумкин.\nTaklif 2020-12-10 01:49:24\nРасширение программ социального заказа в сфере общественного здоровья и социального обеспечения уязвимых слоев населения для организаций гражданского общества и ННО. Разработать и утвердить стандарты услуг профилактики, ухода и поддержки в сфере ВИЧ и туберкулеза в стране, их ценообразование и тарификация с последующим включением в программы социального заказа для ННО. Обновить и усовершенствовать статистические данные в сфере здравоохранения и социального обеспечения населения РУз.


Жиззах шаҳрини манзарали дарахтлар ва гуллар билан безаш учун 2 млрд сўм сарфланган – Газета.uz\nLotinchada 25 декабр 2020, 12:42 Жамият\nЖиззах вилояти ҳокимлиги Ягона буюртмачи хизмати инжиниринг компанияси 2020 йил ноябрь ойида Жиззах шаҳри кўчаларини кўркамлаштириш мақсадида Шароф Рашидов кўчасига манзарали дарахтлар ва гуллар экиш учун буюртмачиларни танлаб олиш мақсадида танлов эълон қилган. Ушбу 1 млрд сўмлик давлат буюртмасини My Flower МЧЖ ютган.\nМаблағлар вилоят ҳокими Салиев Эргаш Алибекович фармойиши билан маҳаллий бюджетнинг ошириб бажарилган қисмидан ажратилган. Ҳоким мазкур фармойишни тасдиқлаш учун халқ депутатлари вилоят кенгашининг навбатдаги сессиясига киритишни биринчи ўринбосарига топширган\n2020 йил февралда Жиззах шаҳри кўчаларига мавсумий гуллар экиш объекти бўйича ўтказилган танловда ҳам My Flower МЧЖ пудратчи сифатида ғолиб бўлган. Лойиҳа қиймати 1 млрд 69 млн сўм.\nMy Flower МЧЖ 2019 йилнинг май ойида давлат рўйхатидан ўтказилган бўлиб, субъектининг 50,80% улушига Салиева Наргиза Эргашевна, 49,20 фоизига эса Холмўминов Зоҳиджон Холмурод ўғли эгалик қилади. Корхона гуллар ва уларнинг уруғларини етиштириш билан шуғулланади. Бунга блогер Davletovuz эътибор қаратди.\n«Бизда тасодифлар бўлмайди. Бюджет пули сарфи ҳокимларнинг қўлида. Ҳокимлар эса кимгадир ота, ака, ука, ўғил. Пул ва қариндошнинг бегонаси бўлмайди», — дейди у.\nЖиззах хокимиятининг матбуот хизмати «Газета.uz» нинг сўровига жавоб сифатида ҳокимнинг шахсий ҳаёти тўғрисида ҳеч қандай маълумотга эга эмаслигини айтди.\n«Бирор раҳбарнинг ўғли бизнес қилиши мумкин эмас, деган қоиданинг ўзи йўқ» — Иномжон Тоғаев 10 март 2021, 15:26


ОАВ: Яманда Арабистон коалицияси ракетадан ўққа тутилиши оқибатида 100 дан ортиқроқ аскарини йўқотди\n06:32 / 06.09.2015\nСаудия Арабистони бошчилигидаги коалиция қўшинлари Яманда 4 сентябрь куни амалга оширилган ракетадан ўққа тутишда 100 дан ортиқ ҳарбий хизматчиларини йўқотди. Бундай маълумотларни Яманнинг “Ал-Ватан” газетаси ҳарбий манбаларга иқтибос келтирган ҳолда ҳолда келтирмоқда. Ҳаммаси бўлиб воқеа жойида 103 нафар ҳарбийнинг жасади топилди.\nTasnim ахборот агентлиги маълумотларига кўра ҳалок бўлганлар сони 130 га яқинни ташкил қилмоқда.\nЯна 70 га яқин ҳарбий хизматчи яраланган. Улардан кўпчилигининг аҳволи жуда оғир ҳисобланмоқда. Учта “Апач” вертолёти ҳамда 40 дона зирҳли техника ва армия юк машиналари йўқ қилинган.\nСанодан шарқда жойлашган Мағриб вилоятидаги Сафара авиабазаси ҳужумга учради. Аввал бу базани Яман Қуролли кучларининг 107-бригадаси эгаллаган, ҳужумдан бироз олдинроқ эса бу ерда коалиция кучлари бўлинмалари жойлашган эди. Маълумотларга кўра, ракета 60-70 км узоқликда жойлашган Бойхон туманидан мамлакатнинг аввалги президенти Али Абдуллоҳ Салоҳга содиқ бўлган президент гвардиячилари томонидан отилган.\nАввалроқ хусийчиларга қарашли “Ал-Масира” канали Собиқ иттифоқда ишлаб чиқарилган “Точка-М” ракета мажмуасидан ракета учирилгани акс этган кадрларни намойиш қилган эди. Айнан шу ракета нишонга бориб теккани таъкидланмоқда. Альянс маълумотларига кўра, 64 нафар ҳарбий ҳалок бўлган. Бундай катта миқдорда қурбонларнинг бўлишига ракета қурол-аслаҳа ва ўқ-дорилар сақланадиган омборхонага тушгани билан боғланмоқда.\nКучли портлаш оқибатида авиабазада бирорта бутун бино қолмаган. Диспетчерлик минораси ва учта учиш-қўниш йўлаги буткул вайрон бўлган.


Хокимларда эмоционал толиқиш аломатларидан қандай фориғ бўлиши мумкин?\nХокимларда эмоц-WPS Office\nishlab chiqarish quvvati yiliga 1 mlrd.m 3 bolgan uglevodorod gazlarlarini adsorbtsion tozalash jarayoni tahlili va adsorberni hisoblash , Pythonda telegram bot yaratish, fdxll026MMGNtjyfiwi5MVwNdnOMSr2dmjSdq7C8, fizikaviy va kolloid kimyo, Shablon, 4-тали ворт rasimlar 2, 5 sinf matem, 5 sinf matem, Informatika, excelda ruyxatlar, dizayn\nАксарият журналистларнинг таъкидлашича, коронавирус кириб келиши билан ҳимоя чораларини кучайтириш ишларига зўр берилди. Режалаштириш мажлислари, муддатлар, интервьюлар – буларнинг бари онлайн режимда амалга ошириляпти. Боз устига мавзу ҳам оғир – инфекция юқтириш, COVID-19 келтириб чиқараётган ўлим ҳолатлари ва янги чекловлар ҳақида гапиришга тўғри келяпти. Журналист борки, ўзини тобора чарчаган ҳис қилмоқда. Толиққанини сезмоқда. Узоқ-яқин ҳамкасблар қуршови, кескин чекловлар, ўта оғир масъулият ва камгина маош. Таниш ҳиссиётларми?\nУшбу ҳиссиётлар – эмоционал толиқиш аломатлари бўлиб, улар жуда хавфли ақлий ва жисмоний хасталикларни келтириб чиқариши мумкин.\nБиз ЭТА ташхисини қўйиш учун ва синдромнинг турли босқичларида ёрдам бера оладиган айрим маслаҳатларни тайёрладик.\nЖурналистика – бустрессли вазиятларга тез-тез дуч келишни ўз ичига олувчи соҳа бўлиб, узоқ, давомли мулоқотга киришиш ва ҳиссиётни йўналтиришни талаб қилади мутахассислик.\nАйнан шу шартлар (одамлар билан интенсив муносабат, зўриқиш ҳолатлари) эмоционал толиқиш аломатларининг ривожланишига омил бўлувчи энг қулай восита ҳисобланади.\nЭТАнинг асосий хусусияти – бучарчоқ. Бу ўзини қандай хис қилишда намоён бўлади, сўнгра инсоннинг қарорлар қабул қилишига ва хатти-ҳаракатларига таъсир кўрсатади.\n“Хўш, нима бўлибди, шунга,– дейдижурналист ёки муҳаррир. – Биз ҳаммамиз шундаймиз. Чарчаганмиз.Ишимиз шундай”. Ҳа, бўлиши мумкин. Аммо чарчоқ ва ЭТА– бу турли нарсалар. Агар зўриқиш ва чарчоқ дам олишдан кейин (у ёки бу шаклда) ўтиб кетса, ЭТАдаврида чарчоқ, ҳатто яхши уйқу ва дам олиш кунларидан кейин ҳам бартараф бўлмайди.\nМаълум муддат ичида одам ўзини яхши ҳис қилади, аммо бир неча ҳафтадан сўнг синдром аломатлари қайтади бўй кўрсата бошлайди.\nЭмоционал толиқиш аломатининг ривожланишини қандай ва қачон аниқлаш мумкин?\nОдатда ЭТА учта асосий аломатлари орқали кўриниш беради:\nЧарчоқ ҳисси. Сурункали чарчоқ, ёмон кайфият – баъзида иш ҳақида ўйлаш билан пайдо бўлади. Уйқу бузилиши, касалликларга мойиллик, сурункали касалликларнинг кучайиши пайдо бўлади.\nАтрофдагиларга салбий муносабат – ҳамкасблар, ёрдамга муҳтож одамлар. Ҳамдардлик ҳисси йўқолади, мулоқотлар чекланади. Одам тобора кўпроқ мулоқотдан қочишга ҳаракат қилади.\nАйбдорлик, самарасизлик ҳиссининг ортиши, вазиятни назорат қилиш қобилиятини йўқотиш, ўз-ўзига салбий баҳо бериш.\nИштаҳанинг ортиши ёки бўғилиши, тушкунлик, психостимуляторлар (алкоголь, тамаки, дори-дармонлар) қабул қилишнинг кўпайиши ҳам руҳий зўриқиш синдроми босқичларидан бири бўлиши мумкин.\nЭТА тўсатдан пайдо бўлмайди, одатий вазифаларни бажариш пайтида аломатлар аста-секин ривожланади. Инсон аслида ҳеч нарсани сезмайди. Ёки нима бўлаётганига унчалик аҳамият қилмайдиган даражада сезади.\nНатижада, синдром тўртта шартли босқичдан ўтади – эмоциональ толиқиш сабаб ўзига бўлган талабнинг ошиши, бошқаларга нисбатан салбий муносабат ва ҳамма нарсага бефарқлик.\nНатижа қандай бўлади? Охирида – ўз иши ва умуман ҳаётининг маъносизлиги тўғрисида хулоса чиқарилади. Эҳтимол, биз ёзганимиздек, бу депрессия ва бошқа касалликларнинг ривожланишидир.\nЭТА диагностикаси ва олдини олишнинг энг самарали усули – бу ўзини ўзи таҳлил қилиш. Ўзингизга эътибор. Рўй Аераётган ўзгаришларга эътибор. Агар сиз сурункали чарчоқ сезсангиз, ҳамкасблар билан мулоқот қилишни хоҳламай қолсангиз, ўзингизнинг мақолангиздан камроқ қуванаётган бўлсангиз, ўзингизни танқид қилиш учун тобора кўпроқ сабаблар мавжуд бўлса, бу, эҳтимол, фақат чарчоқнинг ўзигина эмас.\nҚаршингизда Маслачнинг ушбу масаладаги сўровномасидан бир нечта саволлар. Бу ЭТАни аниқлашда энг кўп қўлланиладиган диагностика усули. Ушбу саволларга тўғри жавоб беринг. Агар сизнинг аксарият жавобларингиз “ҳа”, “кўпинча” бўлса, сиз ЭТА ривожланиш босқичларидан биридасиз.\nМен ўзимни ҳиссий чарчаган сезяпман.\nИшдан кейин ўзимни сиқилган лимон каби ҳис қиламан.\nЭрталаб чарчоқ ва ишга боришни хоҳламаётганимни ҳис қиламан.\nМен баъзи ходимлар ва ҳамкасбларимга буюм сифатида муоиала қилаётгандек ҳис қиламан (уларга нисбатан илиқлик ва мулойимлик йўқ).\nИш вақти тугаганидан кейин маълум вақт ёлғиз қолгим ва ҳамма нарсадан узоқда бўлгим келади.\nМен тушкунлик ва бефарқликни сезаяпман.\nСўнгги вақтларда мен бирга ишлайдиган одамлар билан қшпол муносабатда бўлдим.\nМенинг ишим мени шафқатсиз қилиб қўяётганини пайқадим.\nМен ёлғиз қолишни, ҳамма нарса ва ҳаммадан дам олишни хоҳлайман.\nСўнгги пайтларда ҳамкасб ва қўл остимдаги ходимлар ўзларининг муаммо ва масъулиятларини кўпроқ менга юклашаётганга ўхшайди.\nАлбатта тўлиқ синовдан ўтинг, натижаларни кўриб чиқинг.\nНима учун эмациональ толиқиш аломатлари ривожланади?\nЭТА ривожланишининг бир қатор омиллари ва шартлари мавжуд. Тадқиқотчиларнинг фикрига кўра, асосий сабаблардан бири бу инсоннинг узоқ вақт мобайнида қадриятлари ва ички дунёсига тўғри келмайдиган мақсадларга йўналтирилган фаолиятидир. Бошқача қилиб айтганда, кўпинча қилаётган ишидан хурсанд бўлмайдиган, ўз вазифасини мажбурий равишда бажараётган киши ЭТА билан тўқнаш келади.\nТолиқиш синдромининг ривожланишига шахснинг ўзига хос хусусиятлари ҳам таъсир қилади. Қуйидаги одамларда ЭТА ривожланиши эҳтимоли кўпроқ:\nҳаддан ташқари масъулиятли\nфақат иш деб яшайдиганлар\nЭТА ижтимоий соҳада фаолият олиб борадиган мутахассислар орасида кўпроқ учрайди, улар касбларига кўра ён-атрофдагилар билан жуда кўп мулоқотга киришадилар. Тўғри, бу аломатлар бошқа соҳаларда ишлайдиган одамларда ҳам учраб туриши мумкин.\nЖамоадаги салбий психологик вазият, низолар, босим, автономиянинг йўқлиги, бир ҳил фаолият, бир ҳил интенсив иш суръати – ЭТА ривожланишига кўмаклашувчи омиллардир.\nТолиқиш аломати ўз-ўзидан “ўтиб кетиши” мумкинми?\nЙўқ. Киши ЭТА белгилари билан йиллар давомида яшаши мумкин. Бунда ҳаёт сифати, фаровонлик ва ўзини ўзи бошқариш самарадорлиги пасаяди.\nКиши ўзига ёрдам бера оладими ёки унга мутахассислар керакми?\nЎзингизга ўзингиз ёрдам беришга қарор қилмасангиз, ҳеч бир мутахассиснинг ёрдами самарали бўлмайди.\nШуни эсда тутиш керакки, чарчаш синдромидан халос бўлиш жараёни, муаммоларни ҳал қилиш усулларини излаш ва мунтазам терапевтик машғулотлар ҳам дарҳол самарасини бермаслиги мумкин. Бироқ, таъсири албатта бўлади.\nВазиятни тўғри баҳолаш ллозим. Фаолият шартларини таҳлил қилинг. Таҳририятда тез-тез низолар бўлиб турадими? Уларга аралашишдан сақланинг.\nМураккаб топшириқлар жуда кўпми? Ўзингизга яқинроғини танланг – қизиқарлисини, тушунарлигини.\nСиз бутун таҳририят жараёнини бошқаришга ва рўй бераётган воқеалар учун жавобгарликни зиммангизга оолишга интиласизми? Ваколатларни топширишни ҳам ўрганинг. Жавобгарликни тақсимланг – сиз ҳамма нарсани назорат қила олмайсиз.\nҚизиқарли одамлар даврасига кўпроқ вақт ажратинг. Улар касбий фаолиятингиз билан алоқадор бўлмасалар, яна яхши.\nМедиа соҳасига алоқаси бўлмаган бирор фаолият тури билан шуғулланишга харакат қилинг.\nЎз-ўзини таҳлил ва ўзингизга эътибор мавзусига қайтамиз. Ўзингизга доимий равишда савол беринг: “Нега мен бу билан шуғулланаяпман? Бу менга нима беради? Менга қилаётган ишим ёқадими? Менга фақат натижа ёқадими ёки жараён ҳамми? Мен жараёндан нима оламан? Мен ўз ҳаётимни шунга бағишлашни истайманми? Менинг яшашдан мақсадим шуми?”\nСиз ўзингиз сабабчи бўлган ёки иштирокингиз билан юз берган энг муваффақиятли воқеаларни эсланг. Сизнинг ҳаракатларингиз зарур, фойдали ва мазмунли бўлган вазиятларни ёдга олинг. Муваффақиятни ҳис қилишни ўрганинг, улар жуда кичик бўлса ҳам. Танқид назарисиз ўзингизга баҳо беринг, ўзингизни мақтанг!\nВа жуда муҳим масала – соғлиғингизга эътибор беринг. Ҳаракатда бўлинг. Тўйиб ухланг. Тўғри овқатланиш учун энг мақбул усулларни танланг.\nҲа, бу маслаҳатлар одатий бўлиб туюлиши мумкин, аммо айнан улар инсонга энг чуқур ва самарали таъсир кўрсатади.\nШу ўринда, бу йилни янгича яшаш, ёндашув руҳида ўтказишга қарор қилганлар учун бир нечта машқлар.\nТарқоқлик машқлари. Бу нима содир бўлаётганини назорат қилишга, ўзингизга “юқоридан” назар солишга ёрдам беради.\nКўзларни юминг. Тинчланинг ва секин қуйидаги сўзларни такрорланг.\nМенинг танам бор, аммо мен – тана эмасман. Менинг танам чарчаган ёки соғлом бўлиши мумкин, лекин бу мендаги ҳақиқий МЕНга таъсир қилмайди.\nМенда ҳис-туйғулар бор, лекин мен – ҳиссиётларим эмасман. Менинг ҳиссиётларим кўп, ўзгарувчан, қарама-қарши. Мен – ҳиссиётларим эмасман.\nМенда ақл бор, лекин мен – ақлим эмасман. У жуда ривожланган ва фаол. У ўзимни ва бошқаларни билиш воситасидир. Аммо у мен эмасман.\nМен – ироданинг марказиман, ақлимни, ҳиссиётларимни, танамни бошқаришга қодирман. Мен доимий ва ўзгармасман.\nУч марта чуқур нафас олинг, танангизни тортинг ва нафас чиқараётганда кўзингизни очинг.\n“Ўзимни яхши ҳис қиляпман” машқи. “Мен ўзимни яхши ҳис қиляпман” ҳисини келтириб чиқарадиган бешта нарсанинг номини айтинг (ёки тасаввур қилинг). Мия ижобий ҳис-туйғуларга, фокус ўзгаришига ўтиб, мослашади.\n“Денгизни текислаш” машқи. Қандайдир можароли вазиятни тасаввур қилинг. Танангиздаги ўзгаришларни кузатинг. Бундай ҳолатларда кўпинча ноқулайлик пайдо бўлади (босим, сиқилиш, титроқ). Кўзларингизни юминг. Ички туйғуларингизга назар солинг ва ҳиссиётларнинг “аланга денгизи”да жўш ураётганини тасаввур қилинг. Энди назарингизда ушбу тўлқинли денгизни қўлингиз билан текис ойна холига келгунича силанг. Энди нимани ҳис қиляпсиз?\n“Океанда сузувчи пўкак” машқи. Ушбу машқ стрессни ҳис қилганингизда ёки ўзингизни назорат қилишингиз керак бўлганда қўлланилади. Сиз тўлқинларни бошқара олмайдиган кичкина сузувчи пўкак эканлигингизни тасаввур қилинг. У шўнғийди ва ҳар қандай тўфонда ҳам юзага қалқиб чиқади.\nСТОП қоидасидан фойдаланинг – бу қисқартма Алкоголизмга чалинганлар аноним Жамияти томонидан ихтиро қилинган: сиз ҳеч қачон қарор қабул қилманг, қачонки Ғазабланган, Безовта, Ёлғиз ва Эзилган (Сердиты, Тревожны, Одиноки или Подавлены) пайтларингизда.\nМутахассис топинг – психолог ёки психотерапевт. Мутахассис билан мунтазам ҳамкорлик қилиш янада самарали кечади. Саломат бўлинг!


Хорижда 'музлатилган' маблағни қайтариш борасида халқаро қонунчилик нима дейди? - BBC News O'zbek\nХорижда 'музлатилган' маблағни қайтариш борасида халқаро қонунчилик нима дейди?\nЎзбекистонда Гулнора Каримовага яқин ташкилот ва шахсларга қарши текширувлар ортида, айрим фаразларга кўра, Ўзбекистон ҳукуматининг гўёки хорижда "музлатилган" ва Гулнора Каримовага алоқаси борлиги даъво қилинган маблағларни Ўзбекистонга қайтариш истаги турипти. Гарчи, Ўзбекистон расмийлари бу ҳақда ҳеч қандай изоҳ бермаётган бўлсалар-да.\nАммо бунинг имкони борми?\nХалқаро қонунчилик бу борада нима дейди?\nБи-би-си айни савол билан Туркманистоннниг собиқ президенти Сапармурот Ниёзовга тегишли экани даъво қилинган хориж ҳисобларидаги маблағларни текширган Британиядаги Global Witness ташкилоти эксперти Томас Майнга мурожаат қилди.\nТомас Майн: Энг аввало, Ўзбекистондан боргани айтилган миллионлаб долларни "музлатиб" қўйган мамлакатлар расмийлари, бу ўринда Швеция, Франция ва Швейцария тергов ва текширув ишларини ниҳоясига еткзишлари лозим бўлади. Улар, шунингдек, музлатилган пуллар жиноят йўллари билан тўпланиб-тўпланмаганини аниқлашлари ва бу борада хулоса билдиришлари керак бўлади. Бу жараён, билишимизча, ниҳоя топгани йўқ ҳозирча. Текширувлар охирига етгач, бу пулларни нима қилиш масаласи мазкур мамлакатлар ва Ўзбек ҳукумати расмийлари ўртасидаги музокараларда ҳал бўлади. Аммо "музлатилган" пулни Ўзбекистонга қайтариш оддий ва тез бажариладиган жараён эмас. Аммо, биз ўтмишда Ливия ва Миср мисолида бундай музокараларнинг бўлганини кўрганмиз.\nБи-би-си: "Музлатилган" пулни қайтариб олишни талаб қилган мамлакатга қандайдир талаблар қўйиладими?\nТомас Майн: Бу маблағни "музлатиб" қўйган мамлакатга боғлиқ. Мени Global Witness фаоли сифатида қайтарилиши мумкин бўлган маблағнинг қандай сарфланиши қизиқтирган бўларди. Ҳозирда Ўзбекистонда юз бераётган ҳодисалар кўплаб миш-мишларни уйғотган. Мамлакатнинг навбатдаги раҳбари ким бўлиши мумкин, кимга қаршилик кўрсатиляпти, деган саволларга турли хил жавоблар кучайган. Ўзбекистонда юз бераётган воқеа-ҳодисалар албатта хавотирлидир. Шунинг учун, агар пул қайтарилса, унинг қаерга сарфланишини назорат қилиш ўта муҳим бўлади. Ҳукумат бу маблағни тўғри йўлга ишлатиши ҳақида ҳисобот бериб туриши зарур бўлади.\nБи-би-си: Бордию музлатилган маблағлар Ўзбекистонга қайтарилди ҳам дейлик, ортидан Ғарб давлатлари бу пулларнинг қай соҳаларга йўналтирилишини назорат қила олишадими?\nТомас Майн: Пул қайтарилгач, пулни қайтариб берган давлат ёки банк унинг устидан юридик масъулият ва назоратни йўқотади. Аммо музлатилган маблағни банклар осонлик билан бериб қўйишмайди. Бунинг учун Ўзбекистон ҳуқуқ-тартибот идоралари улар билан ҳамкорлик қилишга ва пулни қайтариб олиш учун кучли асосларга эга бўлишлари керак. Бу эса ўта мураккаб ва осон бўлмаган иш.


Украина мухолифати “Тақдир ҳазили” фильмининг ман этилишидан норози\n11:34 / 24.12.2015\nУкраинанинг “Мухолиф блок” партияси Украинада бир қатор совет даври фильмлари, шу жумладан, “Тақдир ҳазили ёхуд қушдай енгил бўлинг!” картинасининг тақиқланиши муносабати билан судга даъво аризаси киритади. Бу ҳақда партиянинг сайти орқали хабар қилинди.\n“Мухолиф блок Украинада совет даврининг машҳур фильмлари бўлмиш “Тақдир ҳазили ёхуд қушдай енгил бўлинг!”, “Кавказ асираси”, “Гардемаринлар, олға!”, “Катта танаффус” ва бошқаларнинг ман қилинишини аҳмоқлик деб баҳолайди. Биз судда ақлдан озган маданият соҳаси амалдорларининг бу аҳмоқона қарори билан баҳслашмоқчимиз”, — дейилади хабарномада.\n“Совет фильмларини кўриб улғайган амалдорлар бирданига уларнинг мамлакат миллий хавфсизлигига таҳдид солаётганини пайқаб қолишди”, — деб киноя қилади мухолифат вакиллари.\nИлгарироқ маълум бўлишича, “Тақдир ҳазили” фильми Янги йил арафасида Украина телеканаллари орқали намойиш этилмайди, негаки фильмда ўйнаган актриса Валентина Тализина Украина миллий хавфсизлигига таҳдид солувчи шахслар санкцион рўйхатига киритилган. Бундан ташқари, октябрь ойида Украина кино агентлиги намойиши ман қилинган фильмлар рўйхатини кенгайтирди.


Олмазор туманидаги 224-мактабда ажойиб ислоҳотлар | Muslimaat.uz\nМанзилингиз:Муслимаат»Бош саҳифа»Янгилик ва хабарлар»Олмазор туманидаги 224-мактабда ажойиб ислоҳотлар\nBy Muslimaat on\t Fevral 20, 2018 Янгилик ва хабарлар\nҲаммамизга маълумки, болаларнинг таълим жараёни ниҳоятда муҳим саналади. Уларнинг ҳар томонлама ўқишга бўлган рағбатини ошириш, дунёқарашини кенгайтириш, маънавий юксалтириш, таълим-тарбиясини гўзал қилиш сиёсат даражасига кўтарилган, десак, муболаға бўлмайди.\nБиз қуйида сизларга бу борада ўзига хос услуб топган Тошкент шаҳри Олмазор туманидаги 224-мактаб ва унда йўлга қўйилган ажойиб ишлар ҳақида гапириб бермоқчимиз.\nАввало, антиқа маркалар ҳақида икки оғиз сўз.\nЯқинда ҳар томонлама қайта таъмирдан чиққан, ўқув тизимига бутунлай ўзгартиришлар киритилган, янги ўқувчилару ўқитувчилар билан сафи янада кенгайтирилган 224-мактабда болалар учун ажойиб маркалар ташкил қилинди.\nУшбу маркаларни ўйлаб топган ва янги сайланган жонкуяр, фидойи директор Замира Азимбоева фикрича, бу ўқувчиларни янада ўқишга, тартибга, олдинга интилишга, жамоат ишларида фаол бўлишга чақиради.\nМарка «Аълочи ўқувчи», «Жамоат ишларида фаол ўқувчи» ҳамда «Аълочи ва жамоат ишларида фаол ўқувчи» йўналишлари бўйича берилади.\nМарка «пулли»! Бу нима дегани? Масалан, «Аълочи ўқувчи» маркасини қўлга киритган ўқувчи 1000 сўмлик маркага эга бўлади. «Жамоат ишларида фаол ўқувчи» маркаси ҳам худди шундай. Аммо «Аълочи ва жамоат ишларида фаол ўқувчи» маркаси 2000 сўм. Турли танловларда ғолиб бўлган ўқувчиларга эса 25.000, 30.000, 50.000 ва 100.000 сўмлик марка инъом қилинади.\nБундай маркалар ҳар душанба куни мактаб раҳбарининг ўз қўли билан фаол ўқувчиларга дарс бошланишидан аввал топширилади. Ҳар бир ўқувчи директор қўлидан марка олишни жуда истайди.\nХўп, ўқувчи бу маркаларни йиғиб нима қилади?\nЗамира Азимбоева айтишича, йилда икки бор турли ширинликлар, ўйинчоқлар, ўқув қуроллари ва ҳоказолар бўйича мактабда ярмарка ташкил қилинади. Марка соҳиб ва соҳибалари шунда ўз маркаларини ўзлари истаган нарсаларга айирбошлашади, яъни маркаларидаги сумма эвазига нимадир сотиб олишади ҳамда оиласига ўз ҳиссаларини қўшишади.\nЎйлаймизки, ҳар бир ўқувчи ўз ота-онасига ана шундай ёрдам беришни жуда истайди ва астойдил ўқишга ҳаракат қилади. Бу, албатта, кўзда тутилган асосий мақсад – яхши ўқиш ва аълочи ўқувчи бўлишга катта ёрдам беради, шундай эмасми?!\nҚолаверса, 2018 йил 1 февралдан ўқувчиларни баҳолаш борасида балли тизим жорий этилди. Мукаммал ўйланган мазкур баҳолаш мезонида ҳеч қайси ўқувчи четда қолмайди, яъни, албатта, баҳо олишга мажбур бўлади.\nБундан мақсад нима?\nБугунги кунда таълим тизимида олиб борилаётган ислоҳотлар, яратилаётган шарт-шароитлар ҳар томонлама ривожланган, интеллектуал салоҳиятга эга ёш авлодни ҳеч кимдан кам бўлмаган, аждодларимизга муносиб авлод қилиб тарбиялашга қаратилган. Лекин ушбу имкониятлардан унумли фойдаланмаётган, бўш вақтини мазмунсиз ўтказаётган, таълим олишга қизиқиши бўлмаган ўқувчилар сони талайгина.\nЎқувчиларни таълим олишга қизиқтириш, уларни одоб-ахлоқ қоидаларига риоя қилишга ўргатиш, ўқувчиларнинг оиласи билан ҳамкорликни ўрнатиш, иқтидорли ва истеъдодли ёшларни аниқлаш, муносиб рағбатлантириш ҳамда ота-оналар билан ҳамкорликни янада кучайтириш мақсадида мактабда ўқувчиларни “КУНДАЛИК “БАҲОЛАШ МЕЗОНИ” йўлга қўйилди.\nАмалга ошириш механизми бундай: синф раҳбари синфнинг сардори билан биргаликда ҳар куни синфидаги ҳар бир ўқувчини кузатади ва қуйидаги йўналишлар бўйича кунда 1 баллдан қўяди:\nМактабга ва дарсларга кеч қолмасдан келиш\nДарсга ўқувчи формасида, ташқи кўринишига эътибор берган ҳолда келиши\nЎқув қуроллари, кундалик ва дарсликларининг мавжудлиги\nЎқувчининг намунали хулқи\nҲар бир «5» балл учун 1 баллдан\n6 соат дарс бўлса, 6 балл\nЖами: 10 балл\n2018 йилнинг февраль ойидан бошлаб\n19 май кунига қадар ўқувчиларнинг тўплаган баллари синф раҳбари томонидан ҳар ойда умумлаштирилади. Турли беллашув ва кўрик-танловларда ҳам уларнинг балларига баллар қўшилиб борилади (кўрик-танловнинг туман босқичидаги ғолиблиги учун – 50 балл, шаҳар босқичидаги ғолиблиги учун – 75 балл, республика босқичидаги ғолиблиги учун – 100 балл).\nЎқувчининг ота-онаси ёки оила аъзолари мактабнинг таълим ва тарбияси учун ҳисса қўшса, ўқувчи ҳар ойда 50 баллни қўшимча равишда қўлга киритади. Йиғилган баллар миқдорига қараб, ўқувчилар рағбатлантирилади.\n1. “Иқтидорли болалар стипендияси” (800-1000 баллгача);\n2. Ёзги дам олиш оромгоҳларига йўлланма (700-800 баллгача);\n3. Сузиш ҳавзаларига йўлланма (600-700 баллгача);\n4. Турли совғалар (500-600 баллгача).\nЭришиладиган натижа шуки, ўқувчиларнинг таълим олишга бўлган қизиқиши ортади, одоб-ахлоқ қоидаларига риоя қилиши кучаяди, интеллектуал салоҳиятли ва ижодкор ўқувчилар сафи кенгаяди.\nХўш, азизлар, бундай услуб фарзандларимизнинг янада олға интилишига улкан сабаб бўлиб хизмат қилмайдими?!\nБу усулни уйда ҳам ўзаро қўлласак-чи?!\nАна шундай ажойиб янгиликлар “muslimaat.uz” сайтида!\n“muslimaat.uz” сайти журналисти\nOlmazor tumanidagi 224 maktabda ajoyib islohotlar


Kutubxona - Umar Sayfiddin. Ilk jinoyat (hikoya) / Kiril\nSiz shu sahifadasiz: Umar Sayfiddin. Ilk jinoyat (hikoya) / Kiril\nАсар номи Илк жиноят (ҳикоя)\nИлк жиноят (ҳикоя)\nМен ғурбат, алам ичида яшаган одамман. Бу қийинчиликлар ўзимни таниган пайтимдаёқ бошланган. Ўшанда тўрт ёшга ҳам тўлмагандим. Қилган ёмонлигим туфайли виждоним азобида - ёна бошлаган сўнгсиз жаҳаннам оташи ичида ҳамон қовуриламан. Мени ташвишга солган бу ҳодисани ҳамон унутмадим. У хотирамда абадий қайғу-алам бўлиб муҳрланиб қолган.\nҲа, ўшанда тўрт ёшга ҳам етмагандим. Ундан аввалги воқеаларни эслолмайман. Ҳушимни танибманки, худди чақмоқдек бошимга балолар кела бошлаганди. Толстой тўққиз ойлик чақалоқлик пайтида уни ҳаммомга олиб киришганини хотирлайди. Унинг илк эслагани қандайин ёқимли! Меники эса мудҳиш қайғу билан бошланди. Менинг илк хотирлаган нарсам ширкат қайиғи эди. Ҳамон кўз олдимда: гўё энди тугиълдим, онамнинг қучоғидаман… Онам ёнидаги сариқ сочли ёш хоним билан кулишиб гаплашар, сигарет чекишарди. Онам сигарасини ингичка кумуш идишга солиб олганди. Менга бу қутини беришини истадим.\n— Ол, аммо оғзингга солма, - деди.\nМенга бу қутини бериб, сигарасини денгизга отди. Ёз пайти эди. Нурли, қуёшли ҳаво… Онам гаплашаркан, узун юнгли мовий елпиғичини тез-тез айлантирарди. Кумуш қутининг халқасига бармоғимни тиқиб, онам кўрмаган пайти учини оғзимга солар, тишлар эдим. Онам гаплашаётган хонимнинг ёпинчиғи мовий эди… Менинг кийимим оппоқ эди. Бошим очиқ. Сочларим кўп. Тўзиб кетган эди. Онам сочимни тартибларкан, бошимни юқорига кўтардим. Қуёш нурлари тушиб турган чодирнинг чеккасида қўл катталигидаги соя қимирларди.\n— Қара, қара, - дедим.\n— Қуш қўнибди, - деди.\n— Тутиб бўлмайди, - деди.\n— Қизиқ, нега қочмади?\n— Учолмайдиган полапон бўлса керак.\n— Қушни олиб беринг, - дея онамга ёпишиб олган эдим.\n— Ҳуркитиб юбормасдан тут, хўпми!\n— Оҳ, бечора полапон.\n— Балиқчиқуш полапони.\n— Ҳали уча олмаса керак.\n— Денгизга тушиб кетса ўлиб қоларди.\nБошқа хотинлар ҳам суҳбатга аралашиб, «яшаб кетолмаса керак», - дердилар. Онам эса бу оппоқ қушни «оҳ, бечора, оҳ, бечора» деб сийпалагандан сўнг менга берди.\n— Уйга олиб борсак, балки яшаб кетар, - дерди онам. – Аммо бўгиб қўйма уни.\n— Бўлмаса авайлаб ушла.\nМен қушнинг нозик бўйнини аста қўлим билан чўза бошладим. Бутун кучим билан уни боғдим. Қанотларини очдим. Бошқа қўлим билан уларни ҳам тортдим. Қип-қизил оёқлари тиззамга ботар эди. Қаттиқ сиқардим. Қушнинг тумшуғи титраб, очилиб-ёпиларди. Тили осилиб, ташқарига чиқар эди. Юмалоқ кўзлари эса каттариб-кичиклашар, сўнг сўниб борарди… Бирдан қўлларимни очдим. Оппоқ қушчамнинг ўлиги пақ этиб ерга тушди.\nОнам ўгирилиб, ердан ҳали совимаган маъсум қушчани олди. « Оҳ… Ўлибди!..» дегандан сўнг менга тик қараб:\n— Нима қилдинг? – деди.\n— Қани гапир.\n— Оҳ, нима гуноҳи бор эди! – деди.\n— Бўғди. Валлоҳи, кўрдим, қандайин ёвуз бола…\n«Оҳ, инсофсиз!» дея менга аччиқ нигоҳини ташлади. Яна баттар йиғлай бошладим. Шу қадар йиғладимки… Мени йиғидан тўхтата олмадилар. Қачон, қаерда, қандай тинганимни ҳозир хотирлай олмайман. Худди умр бўйи йиғлаб ўтадигандай эдим.\nАқлимни таниб-танимай бу жиноямни қилганимга мана, ўттиз йилдан ошди. Ҳозир ширкат қайиқлари сатҳида ўтирарканман, қачон балиқчиқуш кўрсам, бирдан қувончимни йўқотаман. Чақалоққа ўхшаб йиғлагим келади. Юрагимда оғриқ пайдо бўлиб, кўксимни тилаверади.\n«Оҳ, инсофсиз!» дея мени уришган онажонимнинг танбеҳини эшитгандек бўламан.\n"http://www.kutubxona.com/wiki/index.php?title=Umar_Sayfiddin._Ilk_jinoyat_(hikoya)_/_Kiril&oldid=14143" dan olindi


Жабримга ўрганиб қолибди чоғи… - Hidoyat.uz\nАсосий саҳифа Жамият Оила Жабримга ўрганиб қолибди чоғи…\nАёлимнинг телефони жиринглади. Шубҳа аралаш қўлимга олсам, уйғотгич экан. Экранида “Таҳажжудда эрингни дуо қил”, деган ёзувни кўрдим. Овозини ўчирдим. Аёлим сезмади. Чарчоқдан телефон овозини ҳам эшитмади бечора. Мириқиб ухлаб ётибди.\nУнга бироз тикилдим. жуда ҳам раҳмим келди. У ота уйида бекаму кўст улғайган, ўйнаб-кулиб ўсган бир ожиза эди. Бечорагина асло танимаган, билмаган инсони билан бир умр яшаш мақсадида ота уйидан чиқиб келган.\nҲар доим айтгани айтган ҳолда ўсган қиз энди бир эрнинг уйида, диғони диғон бўлган эрнинг айтганига итоат қилиб яшайди. Ҳамма кўнглига қараб катта бўлган қиз энди эрининг кўнглига қарайди. Эрининг аччиқ-чучук гаплари, киноя-ю кесатиқларига сукут сақлаб сабр қилади, асло гап қайтармайди.\nТуну кун қайнона-қайнотанинг хизматида елиб-югуради, камига эрининг қариндош-уруғларига ҳурмат-эҳтиром кўрсатиб, уларнинг кесатиқ гапларига парво қилмасликка интилади.\nКун давомида тинимсиз меҳнат қилиб, яна тун ярмида ширин уйқусидан кечиб ўша жаҳлдор ва қўпол эрининг ҳаққига дуо қилади. Шунча қийинчилиг-у машаққатларга сабр қилади.\nУст-бошидан нолимайди, оч қолса сабр қилади, эри олиб келган бир луқмага севиниб, Аллоҳга шукрлар айтади. Эридан барвақт туриб, обдастага сув илитиб, эрини намозга уйғотади. Барча ишларини якунлаб, Қуръон ўқибгина ёстиққа бош қўяди…\nУнга тикилганим сари ўзимдан нафратланиб кетардим. У эса бирон марта нолимаганди. Бу эса мени виждонимни янчарди. Нақадар жоҳил ва бепарво бўлган эканман-а? Расулуллоҳ соллаллоҳу алайҳи ва салламнинг аёлларга қандай муомалада бўлиш ҳақидаги таълимотларига амал қилмай, кундузи эса яқинларимни суннатга амал қилишга чорлаган мендайин нотавон бормикан, ажабо!\nЯна ўзимни уммат дея керилиб ҳам юрибман?!\nАёлим ҳали ҳам ширин уйқуда. Уни безовта қилмадим. Таҳорат олдим ва таҳажжуд ўқишни бошладим. Бироздан сўнг хонада қадам товушлари эшитилди. Шошилиб босилган қадамлар таҳоратхона томон борди. Кейин эса аёлим орқамда турган ҳолда намозда менга иқтидо қилди. Кўзларим ёшга тўлган ҳолда намозни аранг якунладим…\n– Бегим, нега мени уйғотмадингиз? – деди у хижолат бўлиб.\nБу эса мени баттар қийин аҳволга солди. Уни бағримга босганча, етказган жабр-зулмларим учун кечирим сўрадим. Бечора аёлим менинг жабримга ўрганиб ҳам қолган экан чоғи менга ҳайратомуз боқарди. У нима бўлганини тушунмасди. Мен эса шашқатор кўз ёшим билан:\n– Менга қандай чидаяпсан, билмадим?! Аллоҳ сендан рози бўлсин! – дедим…\nШу тундан бошлаб ҳаётим ўзгарди. Йўқ, ҳаётим эмас, мен ўзгардим. Аёлим ҳам аввалгидан-да қувноқ ва бахтиёр бўлди. “Хизматингизни қилиб тўймайман”, дейди табассум билан. Ишонасизми, у қизлик уйидагидан ҳам бахтиёр..\nУни кўриб эса менинг кўзларим қувнайди…


Хорланган асиралар « Ўзбекистон Халқ Ҳаракати\n06 Şubat 2017 - 8:00 'да юкланди ва 3097 марта ўқилди.\nБир неча кун ичида янги туркман биродарларим билан қалин дўстлашиб, бемалол уйларига ҳам борди-келди қила бошладим.\nУст-бошимни ўзгартириб туркманча либослар кийиб олдим. Деҳқончиликдан ташқари шаҳардаги ишларига ҳам кўмаклаша бошладим.\nШундай қилиб шаҳар билан алоқа ўрнатиб қори Масъуд тушунтириб берган манзилларни топиб, улар воситасида берган омонатларимни ҳам қўлга киритдим.\nДарахтларнинг барги ҳам аста-аста тўкилиб, тутнинг устидаги қароргоҳим ҳам кўзга ташланиб қолди. Яҳудий бошлиқлардан бир мунча иш ҳақи олдим. Кўпроқ қисмини таниш деҳқонларга ҳадя этдим. Танишларим янада хурсанд бўлишиб орамиздаги меҳр-муҳаббат зиёда бўла бошлади.\nУлар менга “Имом Кархий” мозори атрофидаги ҳужралардан бирини олиб бериб, қўлимга бир “сертификат” бердилар. Унда:\n“Бу шахс моҳир деҳқон ва “Ўзбектур”нинг деҳқончилик ишлари бўйича нозиридир” — деган мазмундаги сўзлар ёзилган эди. Бу “сертификат” менга жуда қўл келиб шаҳарда бемалол юра олар ва кўпинча шаҳарда пешин ўқиб қайтардим.\nКунларнинг бирида шаҳардан саккиз дона туркман нони сотиб олиб, бошимга қўйиб “Имом Кархий”нинг мозорлари томон йўл олдим. Бироқ, беихтиёр катта тўғри йўл қолиб, бошқа бир кўчага қараб юриб кетдим.\nШаҳардан бир мунча узоқлашганимдан сўнг хатарли бир кўчага кириб қолганимни пайқадим. Ҳар дам битта-иккита қизил аскарга йўлиқа бошладим. Орқамга қайтиб кетмоқчи бўлардим-у, лекин қандайдир куч мени олдинга қараб тортиб кетмоқда эди.\nШаҳардан жуда олислаб кетдим. Йўлнинг сўл томонида катта бир виқорли қалъа кўриниб турарди. Атрофида қизил аскарлар кўплиги учун ўзимни ўнг томондаги кенг майдонга бурдим. Бу ерни “шаҳар ҳокимияти” деб номлар эканлар.\nИкки юз-уч юз қадамча юрган ҳам эдимки, қаршимдан чанг-тўзон кўтарилиб кела бошлади. Хаёлимга бирор тижорат карвони келяпти, деган фикр келди. Карвон яқинлашганда ўзимни йўқотиб, ҳайратдан ёқамни ушлаб қолган эдим. Бу тижорат карвони эмас… балки … мингларча ёш-яланг … асира қиз-жувонлар … карвони эди.\n12-25 ёшларидаги бу нозик-ниҳол асиралар чангу-ғубор остида ҳар қандай бағритошни ҳам юрагини эритиб юборадиган ҳолатда судралиб келишарди. Қуёш кўрмаган бу юзлар чангу-ғуборга беланиб, бегонанинг кўзи ҳам тушмаган кўйлаклар тилка-пора бўлган эди.\nКўринишларидан ўзига тўқ шарофатли хонадоннинг қадр-қийматли ва севимли фарзандларига ўхшардилар. Ҳар бирининг қўлида биттадан белкурак, оёқларига эса чориқ этик кийган эдилар. Элликка яқин аскар уларни қўй-эчкилардек ҳайдаб келардилар. Асиралар мени кўриб ўраб олишди. Бошимдаги нонларни кўриб:\n—Ака, сиз нонвоймисиз? — деди, улардан бир ўзбек шевасида.\n—Йўқ, лекин олишларингиз мумкин — дея, нонни тақсимлашга тушдим.\nУлардан ўзларини таништиришларини сўрадим.\n—Биз — деди, улардан бири, — Самарқанд, Бухоро, Қарши, Хўжанд, Тошкент, Қўқон, Андижон, Наманган сингари турли вилоятларнинг азиз фарзандлари эдик. Бизларнинг айбимиз оталаримиз, акаларимиз ёки умр йўлдошларимизнинг дин уламолари эканлиги ёки ишбилармон бойлиги, уддабурон савдогарлиги, миллат раҳбари бўлиши ёки иззат-обрўси баланд улуғ кишилардан бўлишидир. Уларнинг дину-миллат ва ватан ҳимояси учун қилган ҳаракатлари “жиноят”, “золимлик” деб аталиб, қаттиқ қораланди ҳамда бутун оила аъзолари билан турли ерларга бадарға қилиндилар. Ҳозир уларни совуқ жойларга сургун этганлар ёки ўлдириб юборганлар. Бизларни эса бу ерда чўри каби ишлатяптилар. Кундузи 6 соат, кечаси 4 соат турли юмушлар қилдирадилар, — деди, изтироб ичида.\n—Ҳозир қаердан келяпсизлар?\nЖавобини тугатмаган ҳам эдики, қизил аскар етиб келди. Унинг кўриниши қўрқинчли тусда бўлиб жуда бадбашара эди. Дағдаға билан: “Сен кимсан?” — деди рус забонида. Нима дейишимни билмай туриб қолган эдим, қизлар жонимга оро кирди:\n—Бу киши нонвой экан, биз унинг нонларини еб қўйдик, энди биздан ҳаққини сўраяпти — дейишди.\nБу ҳимоясиз мазлумаларнинг аянчли ва аччиқ ҳикояларидан қалбим тўлиб зўрға турган эдим. Иккинчи аскарнинг ҳам “Тўғри сўзлаяптими?” — деб урган дўқ пўписасидан кейин, қалбимдаги изтироб йиғи бўлиб отилиб чиқиб кетди. Мени, бечора нонвой нонлари учун қайғуриб йиғлаяпти, деб ўйлаб, индамай қолди. Шу орада қолган асиралар ҳам етиб келдилар. Уларнинг назоратчиларининг каттаси нонларнинг ҳаққини ундириб олишим учун бир мактуб ёзиб бериб:\n—Эртага келиб шу ердан ҳаққингни олиб кет — деди.\nБу ерни таништириш ёдимдан кўтарилибди. Бу ер асиралар яшайдиган қамоқхона эди. Улар ичкарига кираётиб бирма бир номларини айтиб, қайтақайта рўйхатдан ўтар эдилар. Улар ҳушёр эканлар. Менга ўзларини таништириб қўйиш учун ўзининг ва отасининг исмини баланд овозда айтиб кира бошладилар. Улардан бир нечталарини ёдлаб қолдим, холос.\n— “Ботирбой қизи Хадижа, Андижондан”, “Андижонлик Турдидомла қизи Турсуной”, “Исмоилжон қори домла қизи Зубайда, Намангандан”. Тўртинчиси ҳам оғиз жуфтлаган эди, нозир бақириб:\n— Фақат исмингни айт — деди. Сўнг менга ғазаб билан тикилиб: “Бу ерда нимага қаққайиб турибсан, йўқол бу ердан …” — деди.\nҚалбим дардига яна бир катта дард қўшилиб бу ердан жўнаб кетдим.\nYazıyı paylaş "Хорланган асиралар"\nŞuanda дон adlı kişinin yorumuna cevap yazıyorsunuz. Cevabı iptal etmek için tıklayın.\nУшбу китобни каердан сотиб олса булади?


ИнтерФУТБОЛ :: Неаполь ёқимтойи – Дрис Мертенс\nНеаполь ёқимтойи – Дрис Мертенс\n1992 йил ўтиб борарди. Беш яшар Дрис Мертенс кундузги сайрини ниҳоясига етказарди. Уйга қайтиш олдидан унинг ота-онаси футбол майдонига киришди. Орадан 26 йил ўтди, аммо Дриснинг ёдидан бу воқеа кўтарилмаган:\n«Машғулотлар ва болаларнинг ҳаракатлари менга шу қадар ёқдики, ўзимни дарров акамнинг олдида кўрдим. Ота-онамдан қочиб, мураббий олдига бир неча марта бордим ва ундан менга тўп беришини илтимос қилдим.\nЭртаси куни яна ўша майдонга бордим ва акам билан машғулотларда қатнаша бошладим».\nМертенс бутун болалиги давомида ўзидан катта ёшдаги болаларга қарши тўп сурди. Ҳовлида Дрисни энг яхши ўйинчи деб билишарди, аммо бельгиялик «Андерлехт» академиясига ўқишга киргач, барчаси ўзгарди.\n«Мен жамоадаги унчалик ҳам иқтидорли бўлмаган болалар сафида эдим. Аксарият тенгдошларим ажойиб фаолиятни амалга ошириш имконига эга эдилар, аммо эрта юлдузга айланганлари боис, дарҳол бош жамоа таркибидан ўрин олишни истадилар».\n16 ёшга тўлганида Мертенс «Андерлехт» академиясини тарк этди: мураббийлар уни «келажаги йўқ футболчилар» сафига қўшишди. Кўпчилик Дриснинг фаолияти ниҳоясига етди, деб ҳисобларди, лекин унинг ўзи эмас.\n«Ўзимни «Андерлехт»нинг кўпчилик ёшлари каби ўта иқтидорли санамаганим сабабли учинчи дивизионда тўп суришни шармандалик деб билмадим».\n«Андерлехт» мураббийлар штаби кўпчиликни профессионал футболчи деб санар, бироқ улар орасида Мертенс йўқ эди. 2010 йили улар иқтидорсиз деб топган шогирдлари\nГолландиянинг «Утрехт» клуби билан шартнома тузганида, қанчалик таажжубга тушишганини тасаввур қилиш қийин эмасди. Ўша жамоада Дрис илк марта Неаполь билан танишди: «Клубимиз Европа Чемпионлар Лигаси йўлланмасини қўлга киритди ва қуръа натижасига кўра, биз «Наполи»га қарши ўйнашимиз керак эди.\nНеаполнинг гўзаллигидан, одамларининг очиқкўнгиллигидан ҳайратда қолдим, аммо у ерда бир неча кунгина бўлганимиз боис шаҳардан тўла қониқиш ололмадим».\n2013 йили Мертенс шаҳар билан яқиндан танишиш мақсадида таваккалга қўл урди. Ўшанда РФПЛнинг бир нечта клуби унга таклиф билан чиқди. Шу боис қанчадир вақт Дрис чуқур хаёллар оғушида юрди.\n«Турмуш ўртоғим билан Неаполь бўйлаб саёҳатга чиқиш ва бунинг ёрдамида шаҳар аҳолиси қанчалик яхши яшашини билмоқчи бўлдик.\nДўстларим у ер безориларга тўлалиги, кўчалар ахлат уюмига тўлиб ётишини айтиб, бу сафардан бизни бездирмоқчи ҳам бўлишди». Лекин Мертенсга Неаполь шу даражада ёқиб қолгандики, барча пул келтирадиган вариантларни четга суриб қўйди.\n«Наполи»да Дрис дарҳол Инсинье билан дўстлашиб олди, лекин биргина муаммо бор эди - улар асосий таркибдан жой олиш учун рақобатчига ҳам айланишганди.\nНатижада бу нарса уларнинг ўзаро муносабатларида айрим кўнгилсизликларни ҳам келтириб чиқарарди. Мана шундай майда кўнгилсизликлардан бири 2016 йилнинг охирларида юз берди. «Наполи»нинг марказий форварди Аркадиуш Милик жиддий жароҳат олиб, мавсум охиригача сафдан чиқди.\nГонсало Игуаиннинг жамоани тарк этгани ҳамда Маноло Габбьядинининг ностабил ҳаракатларидан келиб чиқиб, неаполликлар бош мураббийи унчалик ҳам ишончли бўлмаган ишга қўл урди, яъни Мертенс қанотдан ҳужум марказига ўтказилди.\nКўпчиликни Дриснинг баланд бўлмаган бўйи хавотирга соларди, бельгияликнинг ўзи ҳам бу қарорга унчалик ишонқирамай қарарди: «Ҳатто болалар жамоаларида ҳам ҳеч қачон марказий ҳужум чизиғида ўйнамагандим.\nКўпинча марказий таянч ҳимоясида тўп сурардим. Кейинроқ мендан вингер сифатида фойдаланишди, Неаполда эса илк бор марказий форвардга айландим».\nНатижада, бу тажриба Саррининг йўқотилган вақт бўйича афсусланишига сабаб бўлди. «Биз Мертенс тимсолида марказий форвардни 28га тўлганидагина кашф қилдик. Агар бу ишни эртароқ амалга оширганимда, жаҳон футболи янги суперюлдузни кўриши тайин эди.\nДрисни марказга ўтказиш бўйича қарор қабул қилганимда эса, ҳатто ўзим ҳам у Месси ва Роналдудай рақиб дарвозасини бирин-кетин забт этишини ўйламагандим», - дейди «Наполи» устози.\nМертенснинг ўзи эса фанатлар орасида қанчалик машҳур бўла бошлаганини дарров ҳис қилди. Унинг айтишича, ҳозир 85 ёшли қўшни аёл ҳам унинг навбатдаги голи ёки муваффақиятли тактик ўрин алмашгани билан табриклаш учун уйига ташриф буюрмоқда.\n«У билан футбол тўғрисида гаплашганимда қулоқларимга ишонгим келмасди. Неаполда ҳамма ухлаб, таомланиб, фақат футболга борар экан. Бу ерда ҳамма жойга нисбатан спортнинг бу турига меҳр анчагина баланд ва бу менга жуда ҳам ёқади».\nБир пайтлари Лео Месси маълум бир баҳсни ниҳоясига етказиб қўйишга имкон бермаётгани сабабли Пеп Гвардиоладан хафа бўларди - ҳеч бўлмаса мухлислар ҳурмати учун. Энди эса Мертенс бу борада аргентиналик билан бир даражада турибди.\nЎтган йилнинг октябрида Маурицио Сарри Бельгия термаси бош мураббийидан Мертенсни ЖЧ саралаш ўйинларига чақирмай туришни сўраганди. Ўша пайтда бу юрт бош жамоаси муддатидан аввал мундиал йўлланмасини қўлга киритганди.\nБундан хабар топган Дрис дарров қаршилик билдирди. Унинг учун жароҳат олишдан қўрқиш ҳисси ва иккинчи даражали ўйинлар йўқ. Муҳими - майдонда футбол ўйнаса, бас.\nМертенс итларни ҳам худди футболни севгандай яхши кўради. Бўш пайтларида доимо Неаполдаги итхонага бориб туради ва лозим бўлганда, моддий ёрдамни ҳам аямайди. Дрис кўчада эгасиз юрган ит ёнидан ҳам шунчаки ўтиб кетолмайди, Уларни ўзи билан олиб итхонага топширишни вазифаси деб билади.\n«Итларга сен машҳур футболчимисан ёки оддий ишчи, асло фарқи йўқ. Улар жаҳондаги энг садоқатли ҳайвонлардир ва шу боис итларни севаман». Яқинда «Рома»га қарши ўйинда Мертенс навбатдаги голини жониворларга хос тарзда нишонлаб, уни кучугига бағишлади.\nДрис худбин эмас. У камбағал кварталларга боришдан, ночор инсонлар даврасида овқатланишдан уялмайди. «Оддийликни, атрофдагиларга қувонч улашишни ёқтираман. Пиццахонага кириб, деворга илинган суратимни кўрганимда менда фахр туйғуси уйғонади. Бундай вазиятларда шаҳар учун қандайдир фойдали юмуш билан шуғулланаётгандай сезаман ўзимни».\nЁзда «Арсенал» ва «Реал» Мертенсга муносиб шартнома таклиф этишга тайёр эдилар, бироқ Дрис бу таклифларни биргина мақсад сабабли кейинга суришни лозим деб топди - Неаполга Скудеттони совға қилиш учун. Сўнгги 30 йилдаги илк совринни.\n21:45 Каллум Хадсон-Одои Англия терма жамоаси тарихини янгилади (0)\n20:29 Тибо Куртуа: «Бўлиб туради...» (0)\n19:44 Тальяфико: «Роналдуни бутун жамоа бўлиб тўхтатиш керак» (0)\n18:29 Анчелотти «Фиорентина» футболчисини «Наполи»да кўрмоқчи (0)\n17:41 Сабалета: «Вест Хэм»да қолишга қарши эмасман» (0)\n16:29 Гарет Бэйл: «Роналду билан доим яхши муносабатда бўлганмиз» (0)\n15:31 Хадсон-Одои Англиянинг бошқа клубига кўчиб ўтиши мумкин (0)\n14:49 «Ювентус» Ругани билан янги шартнома имзолайди (0)\n14:04 «В» Серияда ҳам VAR (0)\n13:37 Давид Алаба: «Қачондир «Арсенал» сафида ўйнашни истайман» (0)\n13:01 Жиру Евро-2020дан сўнг кетади (0)\n12:44 Руни: «Сити» чемпионликни «Ливерпуль»дан илиб кетади» (0)\n11:28 Ули Хёнесс: «Гвардиолага қиммат футболчи керак бўлса, шайх газ нархини оширади» (0)\n10:45 Мбаппе «Реал»нинг асосий мақсади (0)\n09:29 Азар: «Куртуанинг хатоси кўп шов-шувга сабаб бўлади» (0)\n09:01 Эркин фикр: ИҚТИДОРЛАР, ҚАЕРДАСИЗ? (0)\n08:31 «Jizzakh women Cup-2019» турнирида олимпия термаси 2-ўринни эгаллади (0)\n08:00 «Қўқон-1912»нининг нигериялик футболчиси нега юртига қайтиб кетди? (0)\n06:25 Статистика: "Локо"нинг ОЧЛдаги юбилей - 50-голи яқин-ми? (0)\n04:06 НАҚ 77 НАФАР ТАРБИЯЛАНУВЧИ ёки Яна "Аякс" футбол академияси пешқадам! (0)\n03:47 Евро-2020 саралаш: Португалия дуранг ўйнади, Франция ва Англияда йирик ғалаба (0)\n01:59 Жозе Моуриньо: «Атлетико»ни Роналдусиз енгиб бўлмасди» (0)\n22:44 Ўзбекистон олимпия терма жамоаси Ҳиндистон устидан йирик ғалабага эришди (0)


Туркияда қўрқинчли тун: 60 қурбон, исёнчиларнинг ердан ва кўкдан ҳужуми - 16.07.2016, Sputnik Ўзбекистон\n16 июлдан 16 июлга ўтар кечаси Туркияда бир гуруҳ ҳарбийлар ҳукуматни эгаллаб олишга ҳаракат қилди. Улар ҳарбий вертолёт ва танклар ёрдамида аэропорт, кўприк... 16.07.2016, Sputnik Ўзбекистон\n10:45 16.07.2016 (янгиланди: 17:51 16.07.2016)\n© REUTERS / /Murad SezerПопытка государственного переворота в Турции\n16 июлдан 16 июлга ўтар кечаси Туркияда бир гуруҳ ҳарбийлар ҳукуматни эгаллаб олишга ҳаракат қилди. Улар ҳарбий вертолёт ва танклар ёрдамида аэропорт, кўприк, ОАВ бинолари ва президент саройига ҳужумлар уюштиришди.\nТОШКЕНТ, 16 июл — Sputnik. Тунда Истамбулда бўлиб ўтган давлат тўнтарилиши муваффақиятсизлик билан якунланди. Туркия президенти телеэфир орқали ушбу исённи бостиришга муваффақ бўлганини хабар қилди.\nБўлиб ўтган воқеалар натижасида 60 киши қурбон бўлди, улардан 17 киши полиция ходимлари бўлиб улар исёнчиларга қаршилик кўрсатиш вақти қурбон бўлган.\nТонг соат 6 да Истамбулдаги Отатурк номли халқаро аэропорт фаолияти қайта тикланди. Хавфсизлик сабабларига кўра, Босфор кўрфази нефт ташувчи танкерлар учун вақтинча ёпиқлигича қолмоқда. Истамбул ва Анқаранинг баъзи жойларида отишма эшитилмоқда.\nТуркия Бош вазири Бинали Йылдырым Туркия ўз осмонини барча турдаги учувчи объектлар учун ёпганини эълон қилди. "Бизнинг рухсатимиз осмонга кўтарилган барча учувчи жисмларни уриб туширамиз" – деди Йылдырым.\nПрезидент саройига бўлган ҳужумда 130 ҳарбий ҳибсга олинган, 13 аскар ва 1 генерал ўлдирилган.\nТуркия президенти Тоййип Эрдўғон исёнчилар режаси амалга ошмаганини, давлат тўнтириши уюштирмоқчи бўлган шахслар жазоланишини ва “мамлакат босқинчилар қўлига тушиб қолмаслигини хабар қилди”.\nЭрдўғон давлат тўнтарилишига уринишда қочқин мухолифатчи Фейтуллаха Гюлен номи билан боғлади. Унинг сўзларига қараганда, Эгей денгизи бўйида жойлашган меҳмонхона бомбардимон қилинган, лекин президент у ердан олдинроқ чиқиб кетишга муваффақ бўлган.\nДавлат телеканали ўз фаолиятини вақтинча тўхтатган. Исёнчилар CNN Turk, ҳамда “Хурриет” нашрларига ҳам ҳужум уюштирилган. Улар маҳаллий телеканаллар орқали хабар тарқатишга уринишган.\nТунда Истамбул марказидаги Тақсим майдонида, аэропорт атрофида отишма ва портлашлар эшитилди. Истамбул тез ёрдам хизмати хабарига кўра, тунда шаҳар касалхоналарига 150 дан ортиқ яраланганлар олиб келинган.\nАнқарада ҳам, мамлакат парламенти биноси Исёнчи ҳарбийлар томонидан бомбардимон қилиниши натижасида 12 киши оғир жароҳатлар олганлиги хабар берилмоқда.\nЭнг сўнгги хабарларга кўра, исёнда қатнашган 750 ҳарбий ҳибсга олинган ва унвонларидан маҳрум қилинган, улар орасида 5 генерал ва 29 полковник бор.\nАнқарага ҳужум уюштирган ҳарбий вертолет уриб туширилган.\nSoldiers surrender, abandon tanks after failed coup attempt — Live updates here: https://t.co/bduBo11fJv #Turkey pic.twitter.com/L8HSdLoufs


АБДУЛЛА ОРИПОВ… ҚОНУНДАН УСТУН(МИ)? | TURONZAMIN\nЎзбекистон инсон ҳуқуқлари “Эзгулик” жамиятига Ўзбекистон Ёзувчилари уюшмасининг бир неча аъзолари, таниқли ёзувчи ва шоирлар мурожаат қилиб, уюшма раиси, Ўзбекистон Қаҳрамони Абдулла Ориповнинг ноқонуний равишда раҳбарлик лавозимини эгаллаб турганини баён қилишган. Мазкур муаммони ўрганиш мобайнида “Эзгулик” фаоллари бир қанча ижодкорлар билан суҳбатлашди, ишга тааллуқли материаллар билан танишди. Шунга кўра, Ўзбекистон Ёзувчилар уюшмаси раҳбариятининг бир неча йиллардан бери Ўзбекистон Республикасининг амалдаги қонунчилиги талабларини қўпол равишда бузиб келаётганига амин бўлишди.\nЎзбекистон Ёзувчилари уюшмаси мамлакатимиздаги йирик жамоатчилик ташкилотларидан бири бўлиб, у “Жамоат ташкилотлари тўғрисида”ги Қонун ва ўз Уставига мувофиқ фаолият олиб боради. Ўзбекистон Республикаси Адлия вазирлигида рўйхатга олинган мазкур уюшма Уставига кўра, унинг ҳар беш йилда бир марта Съезди (Қурултойи) чақирилиши, узоғи билан бир йилда пленуми ўтказилиши кўзда тутилган. Уюшма фаолиятига тааллуқли принципиал масалалар ташкилотнинг олий органи бўлмиш Съездда тасдиқланиши, муҳим масалаларга мазкур йиғинларда қарор берилиши белгиланган. Аммо Ёзувчилар уюшмасида сўнгги марта 1992 йилда Съезд ўтказилган ва бу мажлисда Ўзбекистон Халқ шоири Жамол Камол уюшма раиси этиб сайланган. Орадан икки йил ўтиб, Ўзбекистон Президентининг Кадрлар сиёсати ва ташкилий масалалар бўйича Давлат маслаҳатчиси Темур Алимов томонидан халқ шоири Абдулла Орипов ноқонуний равишда уюшмага раҳбари этиб тайинланган.\nОрадан ўтган қарийб 15 йиллик даврда Съездлар ўтказилмади, уюшма қошидаги марказ-у жамғармалар синиб кетаверди. Ёзувчилар ўртасидаги аҳилликка путур етди. Уюшманинг кўплаб аъзолари моддий-маънавий кўмаклардан маҳрум бўлди. Мамлакатимизнинг ўзига хос интеллектуал мулки жамланган жамоат бирлашмаси фитна уясига айланди. Уюшма раҳбарияти шуурида илдиз отган маҳаллийчилик иллати туфайли уюшма таркибидаги жамғарма-ю моддий-техник база раиснинг юртдошларига тортиқ қилинди. Ўзига хос нўноқ бошқарув услуби туфайли ўтмишда мунтазам ўтказиладиган маърифий тадбирлар барбод қилинди. Кўпчилик ижодкорлар мазкур уюшма атрофидаги муттасил можаролардан безиб қолишди.\nСовет Иттифоқи тузилганининг дастлабки йилларидаёқ барпо этилган Ўзбекистон Ёзувчилари уюшмаси вақти келиб мамлакатимиз мустақиллиги, унинг истиқлолга эришишида асосий роль ўйнаган жамоатчилик институтларидан бири бўлгани ҳеч кимга сир эмас. Халқимиз эрки ва иродасини ифода этишда ёрқин машъал бўлган ижод аҳлининг бошини қовуштириш, айни пайтда жамоатчиликда ҳуррият ғояларини шакллантиришга беқиёс ҳисса қўшган мазкур жамоат ташкилоти ўзига хос мавқега эга эди. Ижод аҳлини маънавий, моддий қўллаб-қувватлашни мақсад қилган бу уюшмадан эндиги кунда беш-ўнта доимий ишлайдиган ходим-у, можаро уясига айланган бир боғ мерос қолган. Унинг яқин ўтмишдаги на довруғидан, на мавқеидан нишон бор: мол-мулклари ғорат қилинган, унинг қошидаги Адабиёт жамғармаси, Адабиётни тарғиб қилиш маркази, Дўрмон боғи ачинарли бир ҳолда.\nШунга қарамай уюшманинг ноқонуний раҳбари Абдулла Орипов ҳукуматнинг доимий эътиборида бўлиб келди. У қўша-қўша орденлар билан сийланди, жамоат ташкилоти раҳбари бўлишига қарамай ҳукумат томонидан хизмат машиналари билан тақдирланди. Унинг қонунбузарлигига қилдан қийиқ ахтарадиган Адлия вазирлиги маъмурияти кўз юмиб келмоқда. Оддийгина манзили ҳақидаги маълумотни вазирликка тақдим этмагани учун ёпилган Қозоқ маданий маркази, бир неча марта сабабсиз огоҳлантиришлар олган Ўзбекистон инсон ҳуқуқлари “Эзгулик” жамияти ва яна қанча ноҳукумат, жамоатчилик ташкилотлари қисмати олдида Ёзувчилар уюшмасининг қонунбузарлиги… кечирилишини тушуниш мумкин.\nНегаки, ижодкорларнинг бошини силаш, уларни ҳар томонлама қувватлаш учун ташкил этилган уюшма ўзининг аъзолари Мамадали Маҳмудов (Эврил Турон) ноҳақ қамалганида унинг ҳимоясига отланган ижодкорларни тазйиққа олди.. Ёзувчи Эмин Усмон қийноқлар натижасида жон берганида мум тишлади. Ўнлаб ижодкорлар хорижга бадарға қилинганида жим турди. Шоир Юсуф Жума қамалгани ҳақида дунё гапираётган пайтда гўё буни эшитмади… Шунинг учун ҳам Абдулла Орипов қонунни бузишга ҳақли, шунинг учун ҳам Адлия вазирлиги бу қонунбузарликни кўрмайди!..\nЎзбекистон инсон ҳуқуқлари “Эзгулик” жамияти Ўзбекистон Бош прокуратураси, Адлия вазирлиги маъмуриятини Ёзувчилар уюшмаси раиси, Ўзбекистон Қаҳрамони Абдулла Ориповнинг ноқонуний хатти-ҳаракатларига барҳам беришга чақиради. Нодавлат-нотижорат, жамоатчилик ташкилотлар ҳақидаги мамлакатимиз қонунчилиги талаблари асосида уюшма фаолиятини тафтиш қилишга ундайди. Мазкур ишининг жамоатчилик ўртасидаги аҳамиятини ҳисобга олиб, оммавий ахборот воситалари орқали тафтиш хулосалари эълон қилиниши лозимлигини эътироф этади.\n« Из центра Ашхабада уберут статую Ниязова Фатво борми, бор! »


Жиззахда 169 та ноқонуний чиқиндихона йўқ қилинди\nЖиззахда 169 та ноқонуний чиқиндихона йўқ...\n15.12.2019 18:21 0 1228\nЖиззах вилоят экология ва атроф-муҳитни муҳофаза қилиш бошқармасининг хабарига кўра Жиззахда 169 та ноқонуний чиқиндихона бартараф этилган. Аммо ўзимиз яшаётган ҳудудни тоза сақлашга бепарволик, масъулиятсизлик билан қарашимиз туфайли йўл четларида, кўча-кўйларда сув ҳавзаларида пайдо бўлаётган ноқонуний чиқиндихоналарнинг барчаси бартараф этилди, дегани эмас. Экология ва атроф-муҳитни муҳофаза қилиш давлат инспекторлари томонидан йилнинг ўтган даврида жами 214 та ноқонуний чиқиндихона аниқланди. Уларни бартараф этиш, янгиларининг олдини олиш ишлари давом этмоқда.\nВилоят Экология ва атроф-муҳитни муҳофаза қилиш бошқармаси ҳузурида вилоят «Тоза ҳудуд» ДУК ва унинг туман-шаҳар филиаллари тузилиб, уларнинг моддий-техника базаси мустаҳкамланаётгани чиқиндиларни чиқариб кетишни тизимли йўлга қўйиш, аҳоли ҳудудлари ва жамоат жойларининг тозалик, санитария ҳолатини яхшилаш имконини бермоқда.\nВилоятда «Тоза ҳудуд» ДУК, унинг шаҳар ва туман бўлимларида 84 та чиқинди ташувчи махсус машина мавжуд. Жорий йилда бюджет малағлари ҳисобидан корхонага 14 та янги махсус техникалар сотиб олинди.\nБироқ корхонанинг моддий техник базаси ҳозирча вилоят ҳудудини тўлиқ қамраб олиш учун етарли эмас. Ҳозирда мавжуд техникалар вилоят аҳолисининг 51 фоизига хизмат кўрсатмоқда.\nЙилнинг ўтган даврида экология ва атроф-муҳитни муҳофаза қилиш инспекциялари ва тармоқ бўлимлари томонидан олиб борилган ишлар натижасида ҳуқуқбузарларга нисбатан 1 минг 230 та маъмурий иш қўзғатилган. Ушбу маъмурий ҳуқуқбузарликлар бўйича юридик ва жисмоний шахслар жами 1 миллиард 114 миллион 300 минг сўмликдан ортиқ жаримага тортилган.\nЖамият 08/07, 20:20\nЖамият 07/07, 16:01\nБекобод туманида чиқиндилар тўплаш жойи ёниб кетди, аҳоли тутундан зарарланмоқда\nЮнусобод ҳокимлиги жим. Ҳасанбой маҳалласи қурилиш чиқиндихонасига айлантирилмоқда (фото)